title: Henrik Håkansson

text: Håkansson pitää itseään erityisesti luonnon tarkkailijana. Suomessa Håkanssonin tuotantoa on ollut esillä esillä ainakin vuonna 2018 Ihme-nykytaidefestivaalilla Helsingissä. Hän tarkasteli elokuvassaan The Beetle (2018) Mätäojan varrella Vantaan Myyrmäen alueella eläviä uhanalaisia Halavasepikkä-kovakuoriaisia ja niiden elinympäristöä.


title: Snellman-säätiö

text: Snellman-Säätiö on Kokoomuksen Nuorten Liiton vuonna 1948 perustama säätiö. Snellman-Säätiön toiminnan tarkoitukseksi on meritty nuorison tukeminen ja innostaminen kehittävään ja hyödylliseen opinto- ja muuhun harrastustoimintaan.


title: Snellman-säätiö

text: Snellman-Säätiön perustamista koskeva hakemus jätettiin Oikeusministeriöön 10. lokakuuta 1948. Säätiön perustamislupa hyväksyttiin 15. lokakuuta 1948. Säätiön peruspääomaksi merkittiin tuolloin 50 000 markkaa ja käyttörahastoksi 200 000 markkaa.


title: Snellman-säätiö

text: Säätiön perustamisasiakirjan allekirjoittivat Kokoomuksen Nuorten Liiton liittotoimikunnan ja työvaliokunnan jäsenet. Heitä olivat Jussi Saukkonen, Lauri Järvi, Jaakko Hakala, Pertti Tulenheimo, Eero Saurama, Signe Sarkasuo, Veikko Sjöblom, A. Silvennoinen, Gunnar Piispanen ja liiton pääsihteeri Leo Tujunen.


title: Snellman-säätiö

text: Säätiön ensimmäiseen hallitukseen kutsuttiin eversti V. A. M. Karikoski, filosofian maisteri Jussi Saukkonen, päätoimittaja Lauri Aho, kansanedustaja Päiviö Hetemäki, kansanedustaja Jaakko Hakala, kansanedustaja Niilo Honkala, filosofoian maisteri Kerttu Ignatius, opettaja Lauri Järvi, sosiaalijohtaja Akseli Kaskela, johtaja Armas Lassila, vuorineuvos Eero Mäkinen, pankinjohtaja Heikki Paloheimo, hallitusneuvos Arvo Salminen, toiminnanjohtaja Eero Saurama, valtiotieteiden maisteri Veikko Sjöblom, pääsihteeri Leo Tujunen, insinööri Pertti Tulenheimo ja kaupunginjohtaja Arno Tuurna.


title: Snellman-säätiö

text: Snellman-Säätiö hankki 16. lokakuuta 1948 omistukseensa Tuusulan Tuomaalankylässä sijainneen Linnaistenmäen. Paikka kunnostettiin kokoomuksen ja sen rinnakkaisjärjestöjen kurssikeskukseksi. Paikan nimeksi annettiin säätiön mukaan Snellman-opisto.


title: Snellman-säätiö

text: Snellman-opisto toimi kokoomuksen koulutuskeskuksena vuoteen 1961 asti, jolloin säätiö hankki omistukseensa entisen Kauppalehden kiinteistön Fabianinkatu 28:ssa. Keskustoimistojen lisäksi kiinteistössä oli tilaa myös kursseja ja kokouksia varten, jolloin tarve erilliselle opistolle poistui. Linnaistenmäen myynnin vahvistava kauppa solmittiin 18. tammikuuta 1961. 11 toimintavuoden aikana Snellman-opisto koulutti noin 8000 puoluetyöntekijää.


title: Snellman-säätiö

text: Linnaistenmäen kiinteistöstä saadut varat sijoitettiin säätiö perustamaan Asunto-osakeyhtiö Kaartintorpantie 6:een, johon säätiö perusti opetustiloja ja oppilasasuntolan. 1970-luvulla säätiö julkaisi Näkökulma-nimistä vuosikirjaa.


title: Snellman-säätiö

text: Säätiö on perustanut stipendirahaston, josta jaetaan apurahoja oikeistolaisten lehtien toimittajille ja puolueen tarkoitusta tukevaan toimintaan.


title: Keihäsjärvi (Virrat)

text: Keihäsjärvi on Pirkanmaalla Virroilla Vaskiveden lähellä sijaitseva järvi, joka kuuluu Kokemäenjoen vesistöön.


title: Keihäsjärvi (Virrat)

text: Järven pinta-ala on 156 hehtaaria eli 1,6 neliökilometriä. Se on 3,2 kilometriä pitkä ja 3,6 kilometriä leveä. Se sijaitsee Vaskiveden ja Nojoskylän kylien lähellä aivan Vaskiveden Oikanselän ja Salmenselän kohdalla. Sen vedenpinta on vain 10 senttimetriä korkeamalla kuin Vaskivedellä, jonka Nojoskylällä sijaitseva lahti jää heti 50 metriä pitkän Pihtisalmen alapuolelle. Nojoskylän nimetön lahti on yhteydessä Salmenselkään 200 metriä pitkän Siltasalmen kautta. Vaikka sen järvenselkä on avoin, jää sille kuitenkin kolme lahtea, jotka muodostavat oman ympäristönsä. Eteläpäässä sijaitsee 350 metriä pitkä Saukkolahti, kaakkoispäässä on 900 metriä pitkä Kalettomanlahti ja pohjoispäässä vielä 850 metriä pitkä lahti Pikku-Keihäs. Pikku-Keihäs haarautuu vielä kahdeksi lahdeksi, joita kutsutaan Kaksperäksi. Sekä Kalettomanlahden että Pikku-Keihään lahdensuut ovat kapeat ja kumpikin lahti muodostaa näin oman eristyneen järvenosansa.


title: Keihäsjärvi (Virrat)

text: Järven rannat ovat osin alavaa maastoa, mutta useiden rantojen rinteet nousevat jyrkästikin ylös matalille mäille. Järvenselän itärannalta näkyy järvelle matala Pihtiniemen mäki ja etelärannasta kohoaa Mikonnenästä 30 metriä korkea mäki. Pikku-Keihään luoteispuolella kohoavat 40 metriä korkea Kaksperänvuori ja hieman kauempana yli 60 metriä korkea ja kallioinen Isomäki.


title: Keihäsjärvi (Virrat)

text: Järvessä on kartan mukaan seitsemän saarta. Suurimmat saaret sijaitsevat järvenselän pohjoispuolella. Niistä Kolmikouransaari on suurin. Se on 300 metriä pitkä ja 100 metriä leveä, ja sen pinta-ala on 2,2 hehtaaria. Iso Tiaistenlinna on toiseksi suurin saari. Se on 180 metriä pitkä, 120 metriä leveä ja sen pinta-ala on noin 1,4 hetaaria. Muita karttaan nimettyjä saaria ovat Pikkulinna ja Koskensaari.


title: Keihäsjärvi (Virrat)

text: Järven rantaviivan pituus on 13,3 kilometriä ja sen rannat ovat pääasiassa metsämaata. Suoraan järveen viettävillä rinteillä on peltomaata vain Saukkolahdessa, Kalettomanlahdella ja Pikku-Keihäässä. Osa pelloista sijaitsevat Isojoen valuma-alueella. Alueen haja-asutus muodostuu alle 20 taloudesta, joista noin viisi on maatiloja, sekä rannoille rakennetuista 30 vapaa-ajan asunnosta. Niille tulee tiet kantatieltä 65 tai yhdystieltä 14339.


title: Keihäsjärvi (Virrat)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) järvi kuuluu. Järven vedenpinnan korkeus on 96,2 metriä mpy.


title: Keihäsjärvi (Virrat)

text: Järvi saa kaiken vetensä omalta Keihäsjärven valuma-alueeltaan. Keihäsjärveä voi pitää valuma-alueensa pääjärvenä. Valuma-alueella on 17 yli hehtaarin kokoista järveä tai lampea, jotka laskevat suoraan tai välillisesti järveen. Niistä suoraan järveen laskevat omaa laskuojaansa pitkin Saukkolammi (5 ha), jonka oja laskee Saukkolahteen, Kauppilanjärvi (9 ha), joka laskee Saukonlahden suuhun, ja Kaakkojärvi (4 ha), joka laskee pohjoispäähän Kaksperään. Petäjäjärvi (6 ha) sijaitsee Jakavuoren takana ja laskee Saukkolammiin.


title: Keihäsjärvi (Virrat)

text: Suurimman osan valuma-alueesta ottaa Isojoen valuma-alue. Isojoki laskee Kauppilanjärven länsirantaan. Sen kolmesta latvahaarasta Ruokesoja ja Heinäoja yhtyvät pienessä Myllylammessa, josta Isojoki voidaan katsoa alkavan. Isojokeen yhtyy alempana vielä Kukkaro-oja. Kukkaro-ojan varrella sijaitsevat Yläinen-Kukkaro, Keski-Kukkaro (11 ha) ja Ala-Kukkaro (4 ha). Ojan latvat sijaitsevat Havanganjärven lounaispuolella. Ojan yhtä latvahaaraa pitkin laskee vielä Vilamonjärvi (3 ha).


title: Keihäsjärvi (Virrat)

text: Kukkaro-ojan kanssa rinnakkain laskee Ruokesoja, mutta sen pääuoma on edellistä paljon pitempi ja valuma-alue laajempi. Ruokesojan valuma-alue ylettyy entisen Kurun puolelle. Pääuoman varrella sijaitsevat Salmi-Ruoke (20 ha), Heinä-Ruoke (8 ha) ja Alainen-Ruoke (3 ha). Valuma-alueella on muitakin järviä kuten esimerkiksi Valkoinenlammi (1 ha), Kotajärvet (1 ha), Kaakkolampi (3 ha), Koirajärvi (5 ha) ja Kalliojärvi (2 ha).


title: Keihäsjärvi (Virrat)

text: Heinäojan valuma-alueella on järviä muuta aluetta vähemmän. Sillä on kaksi päähaaraa, jotka yhtyvät Rajanevan seudulla. Etelästä tulee Naaluoja ja lounaasta Vuohioja. Vuohiojan kautta virtaa ojitetun Rajakorven vedet pienen Vuohilammin läpi. Naaluoja alkaa Naalulammista, joka kokoaa metsäojien vedet ja johon laskee myös Jouttijärven (17 ha) laskuoja. Pitkulainen Lylyjärvi (5 ha) yhtyy Heinäojaan sen keskijuoksulla.


title: Keihäsjärvi (Virrat)

text: Järven lasku-uoma on alle 20 metriä leveä ja 50 metriä pitkä Pihtisalmi. Se laskee Vaskiveden Salmenselkään Nojoskylän vieressä sijaitsevaan eriytyneeseen lahteen. Pihtisalmella on pudotusta noin 10 senttimetriä.


title: Huugo Nyberg

text: Huugo Henrik Nyberg (16. lokakuuta 1873 Laukaa – 8. syyskuuta 1935 Helsinki) oli pappi ja toimittaja, joka nimitettiin Suomen ensimmäiseksi kuuromykkien matkapapiksi yhdessä Jalmari Vesenterän kanssa.


title: Huugo Nyberg

text: Huugo Nybergin vanhemmat olivat kauppias Henrik Wilhem Nyberg ja Leena Sofia Puranen ja puoliso vuodesta 1901 Helmi Amanda Länkelä (k. 1935). Nyberg tuli ylioppilaaksi Jyväskylän lyseosta 1893, suoritti teologian erotutkinnon 1897 ja vihittiin papiksi 1898. Valmistuttuaan Nyberg työskenteli ylimääräisenä pappina Mikkelissä ja Ristiinassa, kuuromykkien pappina hän toimi vuodesta 1908 aina kuolemaansa saakka. Nyberg toimitti "Kuuromykkäin Lehteä" vuodesta 1916 ja "Tidskrift för Dövstumma" -lehteä vuodesta 1925. Hän toimi myös Kuuromykkäin liiton johdossa, NMKY:n sekakuoron johtajana yli 30 vuotta ja sävelsi hengellisiä lauluja. Rovastin arvonimen Nyberg sai vuonna 1930.


title: Marja Naskila

text: Marja Naskila (s. 20. heinäkuuta 1946 Pori) on suomalainen Espanjassa asuva kirjailija. Hän valmistui filosofian maisteriksi ja hän on toiminut maatilanemäntänä, historian ja äidinkielen lehtorina, kirjallisuuskriitikkona ja toimittajana.


title: R.Smg. Goffredo Mameli

text: R.Smg. Goffredo Mameli oli Italian kuninkaallisen laivaston vuonna 1926 vesillelaskettu Mameli-luokan sukellusvene.


title: R.Smg. Goffredo Mameli

text: Alus tilattiin Cantieri navali Tosilta Tarantosta, missä köli laskettiin 15. lokakuuta 1925. Alus laskettiin vesille 9. joulukuuta 1926 ja otettiin palvelukseen 20. tammikuuta 1929.


title: R.Smg. Goffredo Mameli

text: Alus poistettiin luettelosta 9. syyskuuta 1943.


title: Affoltern (Zürich)

text: Affoltern on sveitsiläisen Zürichin kaupunginosa () ja entinen kunta (Affoltern bei Zürich). Affoltern on osa Zürichin kaupungin piiriä nro 11 (), jonka muut osat ovat Oerlikon ja Seebach. Kaupunginosassa on runsaat 26 000 asukasta ja työpaikkoja on kolmisen tuhatta.


title: Affoltern (Zürich)

text: Affoltern bei Zürich oli itsenäinen kunta vuoteen 1934, josta lähtien se on ollut osa Zürichin kaupunkia. Affoltern on muuttunut 1950-luvulta alkaen asuinlähiöksi, josta käydään töissä muualla:


title: Affoltern (Zürich)

text: Katzenseen luonnonsuojelualue sijaitsee Affolternin pohjoisosassa, osittain naapurikunta Regensdorfin puolella.


title: Jyrki Lappi-Seppälä

text:
Jyrki Juhani Lappi-Seppälä (s. 5. joulukuuta 1945 Helsinki) on suomalainen kääntäjä ja filosofian maisteri. Hän on huomattava espanjan- ja portugalinkielisen kaunokirjallisuuden suomentaja.
Lappi-Seppälä kirjoitti ylioppilaaksi Tehtaanpuiston yhteiskoulusta 1964. Hän valmistui Helsingin yliopistosta 1976 pääaineenaan yleinen kielitiede, romaaninen filologia sekä lehdistö- ja tiedotusoppi. Hän on opiskellut lisäksi espanjan kieltä ja kulttuuria Tukholman yliopistossa ja Madridin Complutense-yliopistossa.


title: Jyrki Lappi-Seppälä

text: Lappi-Seppälän isä on professori, arkkitehti, Rakennushallituksen pääjohtaja ja kokoomuspoliitikko Jussi Lappi-Seppälä, ja äiti fil. maist. Aulikki Lappi-Seppälä o.s. Koskimies, jonka molemmat vanhemmat, professori A. V. Koskimies ja Ilta Koskimies o.s. Bergroth, olivat runoilijoita ja kääntäjiä.


title: Jyrki Lappi-Seppälä

text: Lappi-Seppälä oli jo lapsena hyvin kiinnostunut kielistä ja kirjallisuudesta ja käänsi 1960-luvulla espanjankielistä runoutta koulu- ja osakuntalehtiin. Hän oli monen vuoden ajan kuoro- ja soololaulajana Yleisradion ”Lastenkamarin iltasoitto”-ohjelmissa.


title: Jyrki Lappi-Seppälä

text: Vuonna 1959 Jyrki Lappi-Seppälä näytteli T. J. Särkän ohjaamassa elokuvassa Taas tapaamme Suomisen perheen ja 1961 Aarne Tarkaksen ohjaamassa elokuvassa Tyttö ja hattu. Lappi-Seppälä on käsikirjoittanut elokuvan Confiteor ja näytellyt siinä pääosaa (kyseessä oli yksi episodi elokuvasta Tunteita 1965). Hän on osallistunut yhdessä Jaakko Talaskiven kanssa myös muihin kokeellisiin elokuvahankkeisiin.


title: Jyrki Lappi-Seppälä

text: Kirjallisuuden kääntämisen ohella Lappi-Seppälä on ollut 1970–1980-luvuilla päivätyössä kustannustoimittajana, kustantajana ja kirjapainon johtajana Suomessa sekä Kepan kehitysyhteistyöprojektin koordinaattorina Keski-Amerikassa. Suomen liityttyä 1995 Euroopan unioniin Lappi-Seppälä työskenteli kielialan päällikkövirkamiehenä Euroopan yhteisöjen eri elimissä, mm. EU-komission käännöstoimen pääosaston suomen kielen osastopäällikkönä ja kieliasioiden neuvonantajana EU:n Tallinnan-edustustossa.


title: Jyrki Lappi-Seppälä

text: Jäätyään eläkkeelle EU-virasta Lappi-Seppälä on jatkanut espanjan- ja portugalinkielisen kirjallisuuden suomentamista. Hänen tärkein työnsä on ollut Miguel de Cervantesin klassikon Don Quijote uusi suomennos (WSOY 2013).


title: Jyrki Lappi-Seppälä

text: Lappi-Seppälä tunnetaan lisäksi mm. Isabel Allenden, Jorge Amadon, Alejo Carpentierin, Julio Cortázarin, , , Mario Vargas Llosan ja teosten suomentajana.


title: Jyrki Lappi-Seppälä

text: Jyrki Lappi-Seppälä on myös julkaissut omaelämäkerrallisen teoksen Tuulimyllyjä päin (Into 2015).


title: Jyrki Lappi-Seppälä

text: Espanjan kuningas Felipe VI on myöntänyt Lappi-Seppälälle .


title: Camp Fire (2018)

text: Camp Fire oli tuhoisa metsäpalo Yhdysvalloissa Kalifornian osavaltiossa. Camp Fire oli Kalifornian historiassa eniten kuolonuhreja vaatinut ja muutenkin tuhoisin metsäpalo. Palo alkoi 8. marraskuuta. 2018, Butten piirikunnassa, Pohjois-Kaliforniassa. Se on myös tappavin metsäpalo Yhdysvalloissa sitten vuoden 1918 Cloquet Firen, sekä myös koko Yhdysvaltojen kautta aikojen kuudenneksi tappavin metsäpalo. Palo sai nimensä, syttymispaikkansa Camp Creek Roadin mukaan. Palossa menehtyi 88 siviiliä, ja viisi palomiestä loukkaantui. Paloalue oli noin 62 053 hehtaaria, ja se tuhosi 18 793 rakennusta, joista 13 972 omakotitaloa, 528 liikerakennusta ja 4 293 muuta rakennusta. Suurin osa vahingoista tapahtui kahden ensimmäisen päivän aikana. 19. marraskuuta, vakuutetun omaisuuden vahinkojen arvioitiin olevan 7,5–10 miljardia dollaria.


title: Camp Fire (2018)

text: Palon alta evakuoitiin Paradise, Magalia, Centerville, Concow, Pulga, Butte Creek Canyon, ja Yankee Hill. Palo uhkasi myös Butte Valleyn, Chicon, Forest Ranchin, Helltownin, Inskipin, Orovillen, ja Stirling Cityn yhteisöjä. Ensimmäisen päivän aikana palo käytännössä tuhosi Concowin yhteisön ja Paradisen kaupungin ja poltti asuintaloja, yrityksiä, kirkkoja, sairaalan, kouluja ja lepokodin. Palo alkoi samana päivänä kuin Woolsey Fire ja Hill Fire Etelä-Kaliforniassa.


title: Camp Fire (2018)

text: Palo oli saatu kokonaan hallintaan 25. marraskuuta 2018.


title: Anja Forss

text: Anja Forss (s. 1930 Mellilä) on suomalainen Porissa asuva eläkkeellä oleva opettaja ja kirjailija. Hän pääsi ylioppilaaksi Loimaan yhteiskoulusta 1949 ja valmistui kansakoulunopettajaksi Turun opettajakorkeakoulusta 1952. Forss toimi harjoituskoulunopettajana Heinolan opettajaseminaarissa 1953–1959, kansakoulunopettajana Porissa 1959–1970 ja erityisopettajana 1970–1988. Forss piti radiopakinoita Yleisradion ohjelmissa "Aamuvihje", "Eläimet ja me" ja "Koulun ääni" vuosina 1982 ja 1985 sekä pakinoi Radio Porissa vuosina 1985–1991.


title: Velkavankeus

text: Velkavankeus on maksuvelvollisuuden laiminlyöneelle henkilölle tuomioistuimen tai täytäntöönpanoviranomaisen päätöksen nojalla määrätty vankeus, jonka tarkoituksena on pakottaa vanki nopeammin täyttämään maksusitoumuksensa tai tehdä tyhjäksi hänen pakenemisensa. Suomessa velkavankeus oli mahdollinen ulosmittauksen pakkokeinona vuosina 1734–1897 voimassa olleen lain mukaan. Laki oli valmis 1895, mutta se kävi voimaan 1897.


title: Kapteeni Kari

text: Kapteeni Kari (engl. Commander Clark) on vuonna 2010 animaatiosarja. Animaatiosarja lähettää meidät linnunradalle yhdessä Kapteeni Karin ja kaikenkarvaisen miehistön kanssa.


title: Kapteeni Kari

text: Suomenkieliset äänet Tuotanto: Uptempo Oy


title: Giovanni Battista Guadagnini

text:
Giovanni Battista Guadagnini (23. kesäkuuta 1711 – 18. syyskuuta 1786) oli italialainen viulunrakentaja.
Guadagnini oli 1700-luvun arvostetuimpia viulun rakentajia, lähes Antonio Stradivarin tasoinen. Guadagninia kutsutaan usein viimeiseksi suureksi viuluntekijäksi.


title: Giovanni Battista Guadagnini

text: LähiTapiola hankki omistukseensa Guadagninin vuosina 1746–1747 Italiassa valmistaman viulun kokoelmaansa kesäkuussa 2017. Viulu restauroitiin vuosina 2015–2016 Euroopan arvostetuimpiin kuuluvassa restaurointiateljeessa Hieronymus Köstlerissä Stuttgartissa. Viulu annettiin Radion sinfoniaorkesterin 2. konserttimestarin Emma Vähälän käyttöön.


title: Ximo Puig

text: Ximo Puig i Ferrer (s. 4. tammikuuta 1959 Morella) on espanjalainen poliitikko, joka on toiminut Valencian itsehallintoalueen johtajana ("president de la Generalitat Valenciana") kesäkuusta 2015.


title: Ximo Puig

text: Ximo Puig on ammatiltaan journalisti. Hän on työskennellyt seuraavissa tiedotusvälineissä: "El Periódico Mediterráneo", Antena 3 Radio, Radio Popular ja uutistoimisto Agencia EFE.


title: Ximo Puig

text: Vuosina 1995–2012 Puig oli kotikaupunkinsa Morellan pormestari. Hän on toiminut luottamustehtävissä Espanjan edustajainhuoneessa ja Valencian itsehallintoalueen hallituksessa.


title: R.Smg. Pier Capponi

text: R.Smg. Pier Capponi oli Italian kuninkaallisen laivaston vuonna 1927 vesillelaskettu Mameli-luokan sukellusvene.


title: R.Smg. Pier Capponi

text: Alus tilattiin Cantieri navali Tosilta Tarantosta, missä köli laskettiin 27. elokuuta 1925. Alus laskettiin vesille 19. kesäkuuta 1927 ja otettiin palvelukseen 20. tammikuuta 1929.


title: R.Smg. Pier Capponi

text: Alus upotettiin 31. maaliskuuta 1941.


title: Šahrokh

text: Šahrokh oli timuridien valtakunnan hallitsija isänsä Timur Lenkin kuoleman jälkeen vuodesta 1405 vuoteen 1447 saakka. Šahrokhin onnistui säilyttää osa isänsä valtakuntaa kasassa ja hänen valtakautensa oli suhteellisen rauhallinen. Hänet tunnettiin myös taiteiden ja arkkitehtuurin tukijana.


title: Šahrokh

text: Šahrokh syntyi 30. elokuuta 1377 Samarkandissa nykyisessä Uzbekistanissa. Šahrokh oli Timur Lenkin neljäs ja nuorin poika. Timur oli vallannut itselleen suuren valtakunnan, mutta valtakunta ei kestänyt valloittajansa kuolemaa. Usein valloitettujen alueiden paikalliset dynastiat oli jätetty asemiinsa ja kun Timur kuoli vuonna 1405, monet näistä paikallisista dynastioista irtautuivat valtakunnasta. Timurin kuolemaa seurasi myös valtataistelu hänen perillistensä parissa. Timur ei ollut epäluuloissaan antanut poikiensa tai pojanpoikiensa nousta liian vaikutusvaltaisiin asemiin. Lisäksi perinteisen turkkilaisen ja mongolilaisen ajattelutavan mukaan hallitsijalla ei ollut määrättyä seuraajaa, vaan seuraavan hallitsijan tuli osoittaa kyvykkyytensä kukistamalla kilpailijansa. Seurauksena oli sisällissota, jonka voittajaksi osoittautui lopulta sodan syttyessä Khorasanin kuvernöörinä toiminut Šahrokh. Persian länsiosissa valtaan nousivat kuitenkin turkmeenit.


title: Šahrokh

text: Šahrokhin valtakausi oli muuten pitkä ja poikkeuksellisen rauhallinen. Šahrokh teki myös isäänsä selvemmän eron mongoliperinteeseen. Timur oli esiintynyt Tšingis-kaanin seuraajana, mutta Šahrokh pyrki legitimoimaan valtaansa islamilaisen poliittisen teorian kautta. Hän ei myöskään siirtynyt isänsä pääkaupunki Samarkandiin, vaan piti pääkaupunkinaan Heratia nykyisessä Afganistanissa. Šahrokh ja hänen vaimonsa Gouharšad tulivat tunnetuiksi taiteen ja arkkitehtuurin tukijoina. Pääkaupunki Herat veti puoleensa oppineita, taiteilijoita ja käsityöläisiä. Šahrokh kuoli 12. maaliskuuta 1447 Fishawandissa nykyisessä Iranissa. Hänen seuraajakseen nousi hänen poikansa Ulugh Beg. Timuridien valtakunta ei jäänyt Šahrokhin jälkeen pitkäikäiseksi, vaan 1400-luvun loppuun mennessä se oli hajonnut useiden eri sukuhaarojen hallitsemiin osiin.


title: Grove City (Ohio)

text: Grove City on kaupunki Franklinin piirikunnassa, Ohion osavaltiossa, Yhdysvalloissa. Sen väkiluku oli vuoden väestönlaskennassa 35 575. Grove City on osa Columbuksenin esikaupunkialuetta.


title: Cetancodontamorpha

text: Cetancodontamorpha on sorkkaeläinten kladi, johon kuuluvat esimerkiksi valaat, virtahevot, entelodontit ja mahdollisesti kaikkien aikojen suurin maalla elänyt lihansyöjänisäkäs "Andrewsarchus".


title: Ken Berry

text: Kenneth Ronald Berry (3. marraskuuta 1933 – 1. joulukuuta 2018) oli yhdysvaltalainen näyttelijä, tanssija ja laulaja. Televisiossa hänen tunnetaan ehkä parhaiten sarjoista "F Troop" (1965–1967), "Mayberry R.F.D." (1968-1971) ja "Mama's Family" (1983-1990). Broadway-näyttämöillä hänen tunnetuimpia rooleja oli humoristisessa musikaalissa "Billy Barnes Revue" (1959) ja "George M!" (1968).


title: Ken Berry

text: Berry kuoli 85-vuotiaana syöpään joulukuussa 2018.


title: Pavel Nahimov

text: Pavel Stepanovits Nakhimov (, 5. heinäkuuta 1802, Smolenskin kuvernementti, Venäjän keisarikunta – 12. heinäkuuta 1855, Sevastopol, Taurian kuvernementti) oli venäläinen laivastoupseeri. Nakhimov on tunnettu laivastoupseeri Sinopen taistelun ja Sevastopolin piirityksen takia. Nakhimov kaatui ennen Krimin sodan päättymistä Sevastopolissa vuonna 1855.


title: Pavel Nahimov

text: Nakhimov syntyi kesällä vuonna 1802 Gorodok nimiseen pitäjään Smolenskin kuvermentissa. Hänen vanhemmat kuuluivat köyhään maanomistaja aateliin. Perheeseen kuului Pavelin lisäksi kymmenen muuta sisarusta. Kaikki hänen veljensä olivat ammatti merenkulkijoita. Nakhimov pääsi vuonna 1815 merikadettikouluun. Suoritettuaan koulutuksensa vuonna 1818 hän aloitti palveluksen Venäjän Itä-meren laivastossa.


title: Pavel Nahimov

text: Krimin sodan syttyessä vara-amiraali Nakhimov komensi Mustanmeren laivasto-osastoa. Hän tuhosi Turkin laivaston päävoimat Mustallamerellä Sinopen taistelussa vuonna 1853.


title: Pavel Nahimov

text: Vuonna 1855 Nakhimovista tuli Sevastopolin sataman päällikkö ja väliaikainen kuvernööri. Samana vuonna hänet ylennettiin vara-amiraalista amiraaliin. Piirityksen aikana hän upotti omia Sevastopolin sataman edustalla estääkseen vihollisen pääsyn kaupunkiin mereltä. Lopun sodan ajan hän soti maalla. Päätös upottaa omat laivat hiersivät Nakhimovin ja hänen asetoverinsa amiraali Kornilovin välejä. Nakhimov nautti kunnioitusta tavallisten matruusien ja sotilaiden keskuudessa. Tämä mahdollisesti johtui Nakhimovin urhoollisuudesta ja tavasta johtaa joukkojaan etulinjasta.


title: Pavel Nahimov

text: Samana vuonna kesällä hän sai etulinjassa kuolettavan haavan päähän ja kuoli kahden päivän päästä. Hänet haudattiin Sevastopolissa Vladimirin tuomionkirkossa.


title: Alabamat

text: Alabamat ovat intiaanikansa Yhdysvaltojen Texasissa, Oklahomassa ja Louisianassa. Alun perin he ovat lähtöisin Alabaman osavaltion alueelta, joka on nimetty heidän mukaansa. Alabamojen oma nimi "alibamu" viittaa kasvien, lääkkeiden keräilijöihin, tai tiheikön raivaajiin. Alabaman kieli kuuluu muskogilaisiin kieliin.


title: Alabamat

text: Alabamat kuuluvat niin sanottuihin muskogilaisiin kansoihin, joita yhdistävät muskogilaiset kielet. Muita samaan ryhmään kuuluvia intiaanikansoja ovat esimerkiksi choctawit, chickasawit, muskogeet eli creekit, coosat ja yamaseet. Näiden kansojen perimätiedon mukaan he saapuivat Atlantin rannikolle idästä heidän etsiessään pyhää auringon majaa. Perille tultuaan kansa hajosi pienempiin kansoihin ja kyliin. Muskogilaiset kansat polveutuvat Pohjois-Amerikan kummunrakentajista, joita rakennettiin vielä eurooppalaisten saapuessa mantereelle. Aikanaan alabamat olivat osa muskogien heimojen löyhää yhteenliittymää. Ensimmäinen eurooppalainen alabamojen alueella oli espanjalainen tutkimusmatkailija Hernando de Soto vuonna 1540. Paikalliset intiaanit kävivät yhteenottoja de Soton retkikunnan kanssa.


title: Alabamat

text: 1700-luvulla alabamat liittoutuivat ranskalaisten kanssa ja ranskalaiset rakennuttivat Fort Toulouse -nimisen linnakkeen heidän mailleen vuonna 1713. Suuri osa heistä lähti alkuperäiseltä alueeltaan Ranskan kärsittyä tappion Suuressa siirtomaasodassa vuonna 1763. Osa alabamoista liittyi seminoleihin Floridassa ja osa siirtyi hieman New Orleansin pohjoispuolelle Louisianassa. Louisianasta osa muutti edelleen Louisianan länsiosiin ja Texasiin. Texasissa vuonna 1836 alabamoille annettiin maa-alue palkinnoksi heidän toiminnastaan Texasin vallankumouksen aikana. Maat menetettiin kuitenkin pian siirtolaisille. Vuonna 1842 alabamoille ja coushattoille annettiin 1 280 eekkerin kokoinen reservaatti Texasin Trinity -joen varrelta. Vuonna 1928 reservaatin aluetta laajennettiin vielä  081 eekkeriä. Reservaatti oli alun perin liittovaltion alainen, mutta vuonna 1954 se annettiin osavaltion hoidettavaksi. Heimo sai takaisin liittovaltio-statuksensa vuonna 1984.


title: Alabamat

text: Alabamaan jääneet alabamat osallistuivat creek-sotaan siirtolaisia vastaan vuosina 1813–1814. Sodasta selvinneet muutettiin lopulta Intiaaniterritorioon, eli nykyiseen Oklahomaan. Oklahomassa alabamat olivat aluksi osa muskogien heimoa, mutta he saivat erillisen statuksen yhdessä coushattojen kanssa vuonna 1938. Statuksen saanut heimo sai oman maa-alueensa, mutta ei hallinnollista itsenäisyyttä. Joitakin alabamoja oli jäänyt myös Louisianaan.


title: Alabamat

text: Alabamojen perinteisessä uskossa palvottiin aurinkoa, sekä joukkoa muita jumaluuksia. Eri vuodenaikoihin, kuten kevääseen, kesään ja syksyyn liitettiin erilaisia seremonioita. kuten vihreän maissin seremonia. Seremonioiden ja muiden kokoontumisten yhteydessä juotiin teen kaltaista mustaa juomaa. Papiksi tai tietäjäksi ryhtyvät alabamat kävivät läpi oppijakson, jonka aikana opeteltiin esimerkiksi parantamista ja lauluja. Kuolleet haudattiin pää kohti itää. Kuolleen mukana saatettiin haudata veitsiä tai muita aseita tuonpuoleista varten. Pettäminen avioliitossa oli rikos, josta saattoi seurata ruoskinta ja karkotus yhteisöstä.


title: Alabamat

text: Alabamat asuivat toisistaan itsenäisissä kylissä, joita johti ansioiden perusteella valittu päällikkö eli "miko". Päällikkö johti puolestaan kylän neuvostoa, joka päätti seremoniallisista ja diplomaattisista asioista. Alabamojen kylät rakennettiin tyypillisesti neliskulmion mukaisesti ja kylää suojasi muuri. Rakennukset tehtiin paaluista, jotka päällystettiin ulkoa mudalla ja ruoholla. Katot päällystettiin kaarnalla.


title: Alabamat

text: Perinteinen elinkeino oli metsästys ja maanviljely. Miehet kalastivat ja metsästivät. Talvisten metsästysretkien aikana saatettiin kulkea satoja kilometriä. Maata alettiin viljellä metsästyskauden jälkeen. Naiset valmistivat koreja ja ruukkuja. 1600-luvulta lähtien yleistyi myös tapa valmistaa hopeaesineitä. Erilaisia käsitöitä valmistetaan edelleen, lähinnä turisteja varten. Alabamat käyttivät nenä- ja korvalävistyksiä, ihomaaleja ja erilaisia ranne- ja kaulakoruja. Suosittu ajanviete oli vanne ja keppi -peli ("chunkey").


title: Dalmatiantörö

text: Dalmatiantörö ("Aulopyge huegelii") on särkikalojen heimoon kuuluva kala, jonka kanta laski 1900-luvulla voimakkaasti saastumisen johdosta. Johann Jakob Heckel kuvasi lajin vuonna 1843.


title: Dalmatiantörö

text: Dalmatiantörön pituus on tavallisesti 13-20 senttimetriä. Lajilla on kyljessä muutama selvä rivi laikkuja. Leuassa on pienet viikset. Dalmatiantörön kylkiviiva mutkittelee jonkin verran. Lajin kaloilla on suhteellisen pienet silmät.


title: Dalmatiantörö

text: Laji on levinnyt hyvin pienelle alueelle. Se elää lähes yksinomaan Kroatian sekä Bosnian ja Hertsegovinan nopeasti virtaavissa vesissä. Lajia on esiintynyt aiemmin myös Zrmanja-joella, mutta se hävisi sieltä. Dalmatiantörö on uhanalaisuusluokituksen mukaan erittäin uhanalainen.


title: Dalmatiantörö

text: Dalmatiantörö käyttää ravinnokseen lähinnä kasvillisuutta.


title: Ashleyn päätesolmu

text: Ashleyn päätesolmu eli osterinpyytäjänsolmu on päätesolmu. Sen kehitti Clifford Ashley noin vuonna 1910.


title: Ashleyn päätesolmu

text: Tee ensin yksinkertainen silmukka. Pujota sitten köyden lyhyempi vapaa pää silmukan läpi. Lopuksi kiristä.


title: Datatalous

text: Datatalous on talous, jossa eri markkinatoimijat työskentelevät yhteisessä ympäristössä datan saannin ja käytettävyyden varmistamiseksi sekä hyödyntävät dataa ja luovat sen pohjalta uusia sovelluksia ja palveluita. Datatalouden juuret ovat niin sanotussa “uudessa taloudessa”, jolla tarkoitetaan siirtymistä raskaaseen teollisuuteen perustuvasta taloudesta palveluille perustuvaan talouteen.


title: Datatalous

text: “Datavetoinen talous mittaa kokonaisvaikutuksia, joita datamarkkinoilla (markkinat, joilla kaupataan digitaalista dataa raakadatasta johdettuina tuotteina tai palveluina) on talouteen yleensä. Se kattaa datan tuottamisen, keruun, tallettamisen, käsittelyn, jakamisen, analysoinnin, kehittämisen, toimittamisen ja käytön digitaaliteknologian avulla.”.


title: Datatalous

text: Datatalous on globaali ilmiö, digitaalinen ekosysteemi ja eri toimijoiden, kuten esimerkiksi datan tuottajien ja käyttäjien verkosto. Se viittaa myös organisaatioiden ja ihmisten kykyyn hyödyntää datan vipuvaikutusta. Dataa hyödynnetään strategisessa päätöksenteossa, parantamaan toiminnallista tehokkuutta ja edistämään kestävää kehitystä, hyvinvointia ja innovaatioita. Datan arvoa ja vaikuttavuutta voivat lisätä muun muassa tilanne- ja kontekstitietoisuus sekä datan jakaminen. Datan tehokas käyttö voi johtaa liiketoiminnan kasvuun, ihmisten elämänlaadun parantumiseen ja yhteiskunnan toiminnan paranemiseen. Datan tehokasta käyttöä voivat estää muun muassa dataan, datamalleihin ja datavaihdantaan liittyvät heikkoudet esimerkiksi standraditasolla.


title: Datatalous

text: Suomessa liikenne- ja viestintäministeriö käynnisti vuonna 2018 datatalousfoorumi-hankkeen. Foorumissa käsitellään datalähtöisen kehittämisen aiheita liiketoiminnan näkökulmasta: mitkä ovat datatalouden mekanismit ja miten ne vaikuttavat meihin sekä yritysten mahdollisuuksiin luoda liiketoimintaa.


title: Datatalous

text: Big Datalla tarkoitetaan niin suuria tietomääriä, että niiden käsitteleminen perinteisillä tietokantajärjestelmillä ja työkaluilla on mahdotonta tai erittäin vaikeaa. Big datan analyyseissa käytetään algoritmeja ja tiedonlouhinnan tuloksia hyödynnetään esimerkiksi ennusteissa.


title: Datatalous

text: Ihmislähtöisessä datataloudessa dataa hyödynnetään reilusti, ihmislähtöisesti ja eettisesti. Ihmislähtöinen datatalous yhdistyy MyData -liikkeeseen ja ihmiskeskeiseen lähestymistapaan henkilödatan hallinnassa.


title: Datatalous

text: Henkilökohtaisen datatalouden käsitteessä korostuu ihmisen oma toiminta, kyse on ihmisestä itsestään ja häntä käsittelevästä datasta, jota hän itse tuottaa suoraan tai epäsuorasti. Kuluttajat toimivat sekä datan tuottajina että datan hallinnoijina.


title: Datatalous

text: Algoritmitaloudessa organisaatiot ja myös yksityiset ihmiset voivat ostaa, myydä, käydä kauppaa tai lahjoittaa algoritmeja tai ohjelmien osia. Algoritmitaloudessa robotiikka ja tekoäly auttavat käsittelemään suurta määrää tietoa tehokkaasti helpottaen ja automatisoiden päätöksentekoa.


title: Datatalous

text: Vuonna 2014 EU:n datavetoisen talouden arvoksi arvioitiin 257 miljardia euroa eli 1,85 prosenttia Euroopan Unionin [[bruttokansantuote|bruttokansantuotteesta]]. Vuonna 2015 arvo kasvoi 272 miljardiin euroon eli 1,87 prosenttiin. Samassa arviossa datavetoisen talouden arvon ennustetaan kasvavan 643 miljardiin euroon vuoteen 2020 mennessä, jos tarvittava poliittinen ja oikeudellinen kehys saadaan ajoissa käyttöön. Datatalouden vetureita ovat valmistava [[teollisuus]], [[maanviljely]], [[autoteollisuus]], älykäs ympäristö ja [[tietoliikenne]]. [[Terveydenhuolto]] and [[lääketeollisuus]] ovat myös datatalouden ydintä.


title: Datatalous

text: Olemme siirtymässä reiluun datatalouteen, joka hyödyttää kaikkia. Henkilökohtaisen datan hallinta tekee ihmisten elämästä helpompaa ja lisää hyvinvointia. Toimintatapojen selkiyttäminen ja harmonisointi avaavat uusia mahdollisuuksia käyttäjälähtöisille [[innovaatio|innovaatioille]] sekä uusille liiketoimintamahdollisuuksille.


title: Datatalous

text: Toimivassa datataloudessa yksilöt pystyvät hallinnoimaan heitä itseään koskevaa dataa. He pystyvät aktiivisti määrittelemään palvelut ja ehdot, joihin perustuen heidän henkilökohtaista dataansa käytetään. Palveluntuottajat, joihin kuluttajat luottavat, saavat paremman pääsyn dataan ja he pystyvät tarjoamaan kuluttajien tarvitsemia reilun datatalouden palveluita.


title: Datatalous

text: Datatalouteen liittyy sääntelyä koskevia haasteita sekä haasteita esimerkiksi [[Tietovuoto|tietovuotoihin]] liittyen: uhrien mahdolliset korvaukset ja mitä kannusteita voidaan käyttää, jossa yritykset investoisivat tietoturvaan. . Tiedon siirrettävyyden pelätään vähentävän innovaatioita.


title: Datatalous

text: Datatalouden sääntely liittyy kiinteäasti [[Yksityisyys|yksityisyyteen]] ja sen regulointiin. Nyikyinen lähestymistapa on hyvin joustava, etsitään tasapainoa yksityisyyden ja ihmisten [[Itsemääräämisoikeus|itsemääräämisoikeuden]] välillä. Euroopan Unionin [[yleinen tietosuoja-asetus]] on yksityisyyden sääntelyn kulmakiviä kansainvälisesti. Tarvitaan uutta datanhallinnan [[Paradigma|paradigmaa]], jossa esimerkiksi [[dataetiikka]] on keskeisssä asemassa.


title: Datatalous

text: Datatalouteen liittyy sääntelyä koskevia epävarmuuksia ja epäjohdonmukaisuuksia, pelkoa yksityisyyteen, etiikkaan ja hallinnanmenetykseen liittyeen sekä epävarmuutta siitä, kuka mahdollisesti omistaa datan ja kuka kontrolloi dataa. . Matemaattiset mallit ja niihin perustuvat algoritmit ovat liian usein läpinäkymättömiä, sääntelemättömiä ja itsestään selvinä pidettyjä..


title: Datatalous

text: Huolestuneisuutta herättää myös se, että internetissä toimivat yritykset pystyvät kontrolloimaan dataa ja sen kulkua, mikä lisää niiden mahdollisuuksia ja valtaa vaikuttaa.


title: Datatalous

text: [[Euroopan komissio]]n tietosuoja-asetuksessa vuonna 2012 esitettiin kritiikkiä, joka on johtanut käytännön toimenpiteisiin.


title: Datatalous

text: “Tämän kehityksen vuoksi unionissa on laadittava vahvempi ja johdonmukaisempi tietosuojakehys, jota tuetaan tehokkaalla täytäntöönpanolla, sillä on tärkeää rakentaa luottamusta, jonka pohjalta digitaalitalous voi kehittyä koko sisämarkkinoiden alueella. Yksilöiden olisi voitava valvoa omia tietojaan, ja oikeusvarmuutta ja luottamusta käytännön toiminnan sujuvuuteen olisi vahvistettava sekä yksilöiden että talouden toimijoiden ja viranomaisten kannalta.”


title: Sojuz MS-11

text:
Sojuz MS-11 () on suunniteltu Venäjän avaruusjärjestön miehitetty avaruuslento ISS-avaruusasemalle.
Alun perin lento oli tarkoitus laukaista 20. joulukuuta mutta edeltävän Sojuz MS-10:n lennon epäonnistuminen muutti suunnitelmia. Onnettomuustutkinnan perusteella ei ollut tarvetta suurempiin muutoksiin laitteistossa; vika paikallistettiin kokoonpanovaiheeseen. Täten lentoa voitiin aikaistaa paikkaamaan välistä jäänyttä lentoa.


title: NSU Ro 80

text: NSU Ro 80 on saksalaisen NSU:n vuosina 1967–1977 valmistama keskikokoinen henkilöauto, jossa oli Wankel-kiertomäntämoottori. Se valittiin Euroopassa Vuoden autoksi 1968. Erikoisen moottorinsa ja voimansiirtonsa lisäksi Ro80 saavutti mainetta edistyksellisellä korimuotoilullaan. Ro80:n valmistus lopetettiin vuonna 1977, jolloin sitä oli tehty vajaat 40 000 kappaletta. Auton mainetta heikensivät wankelmoottorin heikko kestävyys ja lyhyt käyttöikä: moottori piti usein vaihtaa jo 50 000 kilometrin vaiheilla.


title: NSU Ro 80

text: Auton ulkomuodossa korostuvat matala keula, suuret ikkunapinnat ja poikkeuksellisen taakse sijoitetut takapyörät. Korilla oli myös hyvin alhainen ilmanvastus. Muotoilua pidetään hyvin aikaa kestäneenä, ja monet nykyautot käyttävät Ro 80:n ensimmäisenä esittelemiä muotoratkaisuja.


title: NSU Ro 80

text: Autossa oli kolmivaihteinen puoliautomaattinen vaihteisto, joka toimi samaan tapaan kuin Citroën DS -mallissa. Kytkinpolkimen sijasta vaihteenvalitsimessa oli sormella painettava sähköinen kytkinpainike. Vaihteistossa oli myös momentinmuunnin.


title: David Saint-Jacques

text: David Saint-Jacques (s. ) on kanadalainen CSA:n avaruuslentäjä.


title: Digitaalinen kaksonen

text: Digitaalinen kaksonen on esineiden internetiin liittyvä koneiden kunnossapitoa ja tuotekehitystä koskeva tarkka virtuaalinen malli, joka raportoi toiminnastaan kerätyn datan perusteella. Digitaalisiin kaksosiin ratkaisuja tarjoavat GE Digital, Siemens PLM ja IBM Watson IoT.


title: Settembrini-luokka

text:
Settembrini-luokka oli Italian kuninkaallisen laivaston kahden sukellusveneen muodostama alusluokka, jonka alukset palvelivat toisessa maailmansodassa.
Luokan piirustusten pohjalta valmistettiin Argentiinan laivastolle kolme Santa Fe -luokan sukellusvenettä.


title: Anne McClain

text: Anne McClain (s. ) on yhdysvaltalainen Nasan avaruuslentäjä.


title: Argonauta-luokka

text: Argonauta-luokka oli Italian kuninkaallisen laivaston seitsemän sukellusveneen muodostama alusluokka, jonka alukset palvelivat toisessa maailmansodassa.


title: Nikkelifluoridi

text: Nikkelifluoridi (NiF) on nikkeli- ja fluoridi-ionien muodostama epäorgaaninen ioniyhdiste. Yhdistettä käytetään päällystettäessä muita metalleja elektrolyyttisesti nikkelillä.


title: Nikkelifluoridi

text: Huoneenlämpötilassa nikkelifluoridi on keltaista tai vihertävää hygroskooppista kiteistä ainetta. Yhdiste liukenee kohtalaisesti veteen, mutta on liukenematonta orgaanisiin liuottimiin. Kidevedettömän nikkelifluoridin lisäksi tunnetaan myös kidevedellinen tetrahydraatti (NiF·4HO), joka on väriltään vihreää.


title: Nikkelifluoridi

text: Kidevedellistä nikkelifluoridia voidaan valmistaa liuottamalla nikkelikarbonaattia vetyfluoridiin. Vedetöntä yhdistettä voidaan valmistaa nikkelikarbonaatin tai nikkelikloridin ja vetyfluoridin välisellä reaktiolla 250–300 °C:n lämpötilassa tai kuumentamalla nikkelifluoridin tetrahydraattia vetyfluoridin kanssa.


title: Nikkelifluoridi

text: Nikkelifluoridia voidaan käyttää päällystettäessä alumiinia nikkelillä elektrolyyttisesti.


title: Pyhän Ristin katolinen seurakunta

text: Pyhän Ristin katolinen seurakunta on Katolisen kirkon Suomessa seurakunta, jonka toiminta-alueena on Pirkanmaa, Etelä-Pohjanmaa Pohjanmaa, Keski-Pohjanmaa sekä Hämeenlinna. Seurakunnan keskuspaikka on Tampere, jossa seurakunnalla on Pyhän Ristin kirkko. Lisäksi sillä on kappelit Pietarsaaressa ja Vaasassa. Näiden paikkakuntien lisäksi seurakunnalla on säännöllistä toimintaa Hämeenlinnassa, Kokkolassa, Kristiinankaupungissa ja Seinäjoella.


title: Pyhän Ristin katolinen seurakunta

text: Tampereelle perustettiin oma katolinen seurakunta 3. syyskuuta 1957. Ennen tätä alueen katolilaisia oli hoidettu Helsingistä käsin. Jumalanpalveluksia vietettiin ensin vuokratiloissa, kuten Tammer-hotellissa. Oman kirkon seurakunta sai 22. marraskuuta 1969, jolloin Pyhän ristin kirkko vihittiin käyttöön. Vuoden 2012 alussa seurakunta sai Vaasan Rauhankadulla sijaitsevan Jeesuksen Pyhän Sydämen kappelin. Vuoden 2016 lopussa seurakunnalla oli 1 505 jäsentä.


title: Sirena-luokka (sukellusvene)

text: Sirena-luokka oli Italian kuninkaallisen laivaston kahdentoista sukellusveneen muodostama alusluokka, jonka alukset palvelivat toisessa maailmansodassa.


title: Pacheco

text: Pacheco on muun muassa seuraavien henkilöiden sukunimi:


title: Lentopallon Mestaruusliigakausi 2018–2019

text: Lentopallon miesten Mestaruusliigan kausi 2018–2019 pelataan yhdeksän joukkueen sarjana. Mukana ovat Akaa-Volley, Lentopalloseura ETTA, Hurrikaani-Loimaa, Kokkolan Tiikerit, Raision Loimu, Savo Volley, Team Lakkapää, Vammalan Lentopallo ja Vantaa Ducks.


text: Naisten Mestaruusliigaan osallistuu myös yhdeksän joukkuetta. Mukana ovat Hämeenlinnan Lentopallokerho, Liigaploki, LP Kangasala, LP-Vampula, LP Viesti, Nurmon Jymy, Oriveden Ponnistus, Pölkky Kuusamo ja Woman Volley.


title: Pyhän Ursulan katolinen seurakunta

text: Pyhän Ursulan katolinen seurakunta on Katolisen kirkon Suomessa seurakunta, jonka toiminta-alueena on Kymenlaakso, Etelä-Karjala Päijät-Häme sekä Loviisan seutu. Seurakunnan keskuspaikka on Kouvola, jossa seurakunnalla on Pyhän Ursulan kirkko. Lisäksi seurakunnalla on säännöllistä toimintaa Haminassa, Kotkassa, Lahdessa ja Lappeenrannassa.


title: Pyhän Ursulan katolinen seurakunta

text: Vuonna 1985 Kaakkois-Suomeen perustettiin katolinen kappeliseurakunta. Sen toimintakeskukseksi tuli Kouvola, jossa kerrostalosta hankittu papin asunto toimi alkuun kappelina. Seurakunta itsenäistyi 29. toukokuuta 1991. 11. joulukuuta 1993 vihittiin käyttöön seurakunnan kirkko, jonka oli suunnitellut Benito Casagrande. Vuoteen 2003 asti seurakunnan nimi oli Autuaan Ursulan seurakunta, sillä se oli nimetty vuonna 1983 autuaaksi julistetun Urszula Ledóchowskan mukaan. Tämä oli toiminut vuosina 1909-1914 Karjalan kannaksella perustamassaan tyttöjen sisäoppilaitoksessa nimeltä Meren tähti. Hänet kanonisoitiin 18. toukokuuta 2003, jolloin seurakunta vaihtoi nimensä muotoon Pyhän Ursulan seurakunta. Vuoden 2016 lopussa seurakunnalla oli 625 jäsentä.


title: Harmaasilli

text: Harmaasilli tai kantasilli ("Alosa pseudoharengus") on sillien heimoon kuuluva kala, joka ui vuosittain jokiin kutemaan.


title: Harmaasilli

text: Laji kasvaa yleensä 30 senttimetrin pituiseksi, pisimmät tavatut yksilöt noin 40 senttimetrin mittaisia. Harmaasilli painaa korkeintaan 200 grammaa ja elää enintään 10 vuotta vanhaksi. Kalan kylki on hopeinen. Harmaasillillä on melko suurikokoiset silmät ja kapea ylöspäin suuntautunut suu. Evät ovat väriltään harmaanruskeita, vatsaevät punertavat hieman.


title: Harmaasilli

text: Harmaasilli elää pääasiassa meri- tai murtovedessä, mutta aikuiset kalat vaeltavat vuosittain joelle ja järviin kutemaan. Laji elää Pohjois-Amerikan vesistöissä.


title: Harmaasilli

text: Harmaasilli käyttää ravinnokseen katkarapuja ja pieniä kaloja. Poikaset syövät myös leviä ja muuta kasvillisuutta.


title: Dragon Ball Super: Broly

text: Dragon Ball Super: Broly () on japanilainen animaatioelokuva. Se on 20. Dragon Ball -elokuva. Elokuva sai ensi-iltansa Japanissa 14. joulukuuta 2018 ja sai Yhdysvalloissa 16. tammikuuta 2019.


title: Perp walk

text: Perp walk ("lainrikkojan kävely") on Yhdysvalloissa käytetty nimitys tilanteesta, jossa poliisi kävelyttää rikoksesta epäiltyjä tarkoituksella toimittajien ja valokuvaajien ohitse. Perp walk -kävelyjä on tehty Yhdysvalloissa ainakin 1920-luvulta lähtien, jolloin FBI:n silloinen johtaja J. Edgar Hoover käytti sitä mediahuomion saamiseksi.


title: Perp walk

text: Perp walk on Yhdysvalloissa nykyisin kiistanalainen aihe. Menettelytavan vastustajien mukaan rikoksesta epäiltyjen vieminen käsiraudoissa median eteen on syyttömyysolettaman vastaista ja rankaisee myös sellaisia ihmisiä, jotka myöhemmin todetaankin oikeudessa syyttömiksi. Menettelytavan kannattajien mukaan menettelyn tarkoituksena on lähettää mahdollisille tuleville rikoksentekijöille viesti siitä, että rikoksella on seurauksia. Lisäksi perp walk tekee sen kannattajien mukaan oikeusprosessista julkisemman, jolloin oikeuslaitos ei voi määrätä ihmisille rangaistuksia piilossa julkisuudelta.


title: Espen Bjørnstad

text: Espen Bjørnstad (s. 26. joulukuuta 1993) on norjalainen yhdistetyn hiihtäjä.


title: Espen Bjørnstad

text: Bjørnstad kilpaili maailmancupissa ensimmäisen kerran Tšaikovskissa tammikuussa 2014. Ensimmäiset maailmancupin pisteensä hän saavutti Pyeongchangissa helmikuussa 2017 kun hän oli 29:s. Ensimmäisen kerran hän pääsi kymmenen joukkoon vuotta myöhemmin Hakubassa oltuaan 5:s. Bjørnstadin oli 4:s Lillehammerissa normaalimäen ja 5 km:n kilpailussa 30. marraskuuta 2018. Kaksi päivää myöhemmin hän oli 6:s suurmäen ja 10 km:n kilpailussa. Bjørnstad saavutti ensimmäisen palkintokorokesijoituksensa oltuaan toinen Chaux-Neuven ensimmäisessä osakilpailussa tammikuussa 2019.


title: Espen Bjørnstad

text: Bjørnstad on kilpaillut myös yhdistetyn continental cupissa, missä hän on ollut parhaimmillaan kaksi kertaa kolmas.


title: Espen Bjørnstad

text: Bjørnstad on osallistunut kerran nuorten hiihdon MM-kilpailuihin Liberecissä 2013. Siellä hän oli Norjan joukkueessa joukkuekilpailussa 6:s. Henkilökohtaisissa kilpailuissa hän oli 8:s ja 18:s


title: HS Vperjod

text: HS "Vperjod" () oli venäläinen sairaalalaiva, jonka saksalaisen laivaston sukellusvene SM U-38 torpedoi 8. heinäkuuta vuonna 1916.


title: HS Vperjod

text: "SS Vperjod" rakennettiin Stabilimento Tecnico -telakalla Triestessä, Italiassa, vuonna 1898 Azov Black Sea Steamship Companylle. Se laskettiin vesille ja valmistui samana vuonna.


title: HS Vperjod

text: "HS Vperjod" muutettiin sairaalalaivaksi ensimmäisen maailmansodan puhjettua ja se käskettiin toimimaan Mustallemerelle evakuoimaan haavoittuneet venäläiset sotilaat itäisestä rintamasta.


title: HS Vperjod

text: 8. heinäkuuta 1916 Saksan imperiumin laivaston sukellusvene SM U-38 torpedoi sen Mustallamerellä Rizehin ja Batumin välissä. Se upposi pian sen jälkeen. Se ei kuljettanut haavoittuneita sotilaita tuolloin, mutta seitsemän ihmistä kuoli turmassa. "Vperjodin" eloonjääneet pelastettiin lyhyen ajan kuluttua.


title: Nuoret Italian Ystävät

text: Nuoret Italian Ystävät (NIY) () oli vuonna 1934 fasistisen Italian Helsingin lähetystön vaikutuksesta perustettu ystävyysseura, jonka oli määrä toimia italialaisen fasistisen aatteen tiedotus- ja propagandakeskuksena Suomessa. Seuran jäsenistö pääasiassa koostui nationalismista ja oikeistoradikalismista kiinnostuneista opiskelijoista.


title: Nuoret Italian Ystävät

text: Seura poikkesi vuonna 1931 Suomeen saapuneen Dante Alighieri -kultturiseuran toiminnasta siinä, että sen toiminta oli avoimen poliittista ja fasismia kannattavaa. Italian lähetystö myös vierasti Dante Alighieri -seuran johdon suurta ruotsinkielisten osuutta ja halusi luoda NIY -seurasta yksinomaan suomenkielisen.


title: Nuoret Italian Ystävät

text: Seuran keskeisiä hahmoja olivat Italiassa opiskellut Lauri Hakulinen (eri henkilö kuin samanniminen suomen kielen professori) ja seuran johtoon pian sen perustamisen jälkeen noussut professori J. J. Mikkola. Hakulinen toimi ennen Mikkolaa seuran johdossa ja sen jälkeen sihteerinä ja Helsingin osaston puheenjohtajana. Seuran varapuheenjohtajana toimi ainakin hetken aikaa V. A. Koskenniemi. Hakulinen oli sekä Akateemisen Karjala-Seuran että Isänmaallisen kansanliikkeen (IKL) aktiivi. NIY:n jäsenistä reilu kolmasosa oli mukana IKL:n toiminnassa.


title: Nuoret Italian Ystävät

text: Huhtikuussa 1935 Hakulinen raportoi Mussolinin hallituksen propaganda- ja lehdistötoimiston päällikölle Galeazzo Cianolle, että seuralla oli tuolloin jo 400 jäsentä ja paikallisosastoja seitsemällä paikkakunnalla. Hakulisen pyynnöstä Cianon toimisto lähetti Italiasta Suomeen propagandamateriaalia levitettäväksi, mm. Margherita Sarfattin kirjoittaman Mussolinin elämänkerran kappaleita. Seura käytti tunnuksenaan fasistipuolueen vitsakimppua. Syyskuussa 1934 Hakulinen ilmoitti Eugenio Coselschille NIY:n kuuluvan erottamattomasti CAUR-verkostoon. CAUR ("Comitati d'Azione per l'Universalità di Roma", "Rooman yleismaailmallisuuden toimintakomitea") oli fasistisen Italian yritys luoda italialaistyylistä fasismia edustaneiden järjestöjen kansainvälinen yhteistyöjärjestö Neuvostoliiton Kominternin mallin mukaan.


title: Nuoret Italian Ystävät

text: Seura pyrki opetusministeriöön vaikuttamalla muun muassa edistämään italian kielen opetuksen järjestämistä ja Italian kulttuuri-instituutin saamista Suomeen. Seura myös järjesti retkiä Italiaan ja fasistipuolueen nuorisojärjestön leireille, sekä poliittisia luentoja fasismin teoriasta ja Italian fasistipuolueen toiminnasta. Seuran ainoaksi omaksi julkaisuksi jäi Tyyni Tuulion suomennos Luigi Salvinin teoksesta "Uusi Italian kirjallisuus: 1870-1915".


title: Nuoret Italian Ystävät

text: Seuran toiminta hiipui jo vuoden 1938 tienoilla, ilmeisesti Hakulisen omavaltaisen tyylin aiheuttamien sisäisten erimielisyyksien vuoksi.


title: Terminal (albumi)

text: Terminal on vuonna 2017 ilmestynyt Circlen albumi.


title: Könsikkäät

text: Könsikkäät on helsinkiläinen vuodesta 1991 alkaen toiminut mieskuoro. Kuoro perustettiin Laajasalon lukiossa, ja se on siitä lähtien toiminut pitkälti alkuperäisellä kokoonpanollaan perustajansa Petri Laaksosen johtamana. Kuoron toisena johtajana toimii Ilppo Lukkarinen.


title: Könsikkäät

text: Könsikkäiden ohjelmisto sisältää sekä perinteistä mieskuoromusiikia, että mieskuorolle sovitettuja eri musiikkilajien kappaleita. Kappaleista valtaosan ovat sovittaneet Petri Laaksonen ja Ilppo Lukkarinen. Kuoro on historiansa aikana esiintynyt erilaisissa tilaisuuksissa ympäri maata, ja esimerkiksi usempaan kertaan Seinäjoen tangomarkkinoilla.


title: Könsikkäät

text: Televisiossa Könsikkäät on nähty muun muassa Suomen Paras Kuoro -kilpailussa vuonna 2009 ja Suomalainen tango -juhlakonsertissa vuonna 2010. Könsikkäät oli aiheena Markku Heikkisen vuonna 1998 valmistuneessa dokumentissa "Mamman helmoista veks."


title: Könsikkäät

text: Könsikkäät on esiintynyt monien suomalaisten artistien kanssa. Kuoro esiintyy nykyisin pääosin pääkaupunkiseudulla.


title: Könsikkäät

text: Vuonna 2018 Könsikkäiltä ilmestyi joululevy Joulusaarella.


title: Könsikkäät

text: Könsikkäät-kuoro syntyi vuonna 1991, kun Laajasalon yläasteella ja lukiossa tuolloin musiikinopettajana toiminut Petri Laaksonen kokosi koulun kuoron pojista itsenäisyyspäivän juhlaan tuplakvartetin, joka esitti neljä suomalaista kansanlaulua. Kuoroa pyydettiin esiintymään pian muuallekin, sen kokoonpano kasvatettiin kuuteentoista laulajaan ja se otti nimekseen aluperin vitsiksi tarkoitetun Könsikkäät.


title: SpX-DM1

text: SpX-DM-1 (SpaceX Demonstration Mission 1) on SpaceX:n suunniteltu miehittämätön testilento uudella miehitetyille lennoille tarkoitetulla Dragon V2:lla. Lento on ensimmäinen Dragon V2:n kiertoratalento. Yhtiön Falcon 9 -raketti laukaisee Dragon V2-kapselin aikaisintaan helmikuussa 2019. Lento kuuluu NASAn Commercial Crew Development -ohjelmaan.


title: SpX-DM1

text: Lennolla aluksen on tarkoitus telakoitua kansainväliselle avaruusasemalle ja olla siellä pari viikkoa. Lentoprofiili on normaalin miehitetyn lennon mukainen elossapitojärjestelmineen ja paluun jälkeisine "miehistön" noutamisineen. Lennon on tarkoitus kvalifioida alus ja muut järjestelmät miehitettyjä lentoja varten pois lukien lennonkeskeytys, jota testataan vielä omalla laukaisulla. Toisen avaruuteen yltävän lennon on tarkoitus olla miehitetty testilento SpX-DM2. Sitä ennen tehdään vielä lennonkeytyskoe.


title: SpX-DM1

text: Lennolla käytettävää kapselia on tarkoitus käyttää myös erilliseen lennonkeskeytyskokeeseen, jossa laukaisu keskeytetään kesken nousuvaiheen.


title: SpX-DM2

text: SpX-DM-2 (SpaceX Demonstration Mission 2) on SpaceX:n suunniteltu miehitetty testilento uudella miehitetyille lennoille tarkoitetulla Dragon V2:lla. Lento on Dragon V2:n toinen kiertoratalento. Yhtiön Falcon 9 -raketti laukaisee Dragon V2-kapselin alustavasti kesäkuussa 2019. Lento kuuluu NASAn Commercial Crew Development -ohjelmaan.


title: SpX-DM2

text:
Lennolla aluksen on tarkoitus telakoitua kansainväliselle avaruusasemalle.
Miehistö julkaistiin 3. elokuuta 2018.


title: Alppiperhonen

text: Alppiperhonen on solmu, jolla voi muodostaa lenkin köyden keskelle. Sen solmimiseen ei tarvita kumpaakaan köyden päätä. Solmu kestää vetoa kaikkiin kolmeen suuntaan samaan aikaan. Solmulla voi korjata väliaikaisesti jopa vaurioituneen köyden osan. Solmu on helppo avata kovankin kuormituksen jälkeen.


title: Helmi Nylander

text: Helmi Nylander, o.s. Lagus (23. toukokuuta 1875 Iisalmi – 16. maaliskuuta 1967 Helsinki) oli Marttaliiton keskustoimikunnan puheenjohtaja ja "Emäntälehden" päätoimittaja.


title: Helmi Nylander

text: Helmi Nylanderin vanhemmat olivat maanviljelysneuvos Johannes Lagus ja Sofia Maria Lovisa Brax ja puoliso vuodesta 1899 maatalousneuvos Hannes Nylander. Helmi Nylander kävi tyttökoulun 1892 ja valmistui Mustialan meijeriopistosta 1896. Hän toimi Peltosalmen karjanhoito- ja meijerikoulun opettajana 1892–1895 ja 1897–1899. "Emäntälehden" toimittaja hän oli vuodesta 1923 ja päätoimittaja vuodesta 1926 vuoteen 1936. Marttaliiton keskustoimikunnan puheenjohtajana Nylander toimi 1926–1933, oltuaan sitä ennen varapuheenjohtaja 1924–1926. Marttaliiton suuren kultaisen ansiomerkin hän sai 1928, liiton kunniajäseneksi hänet kutsuttiin 1949.


title: Andrew Scheer

text: Andrew Scheer (s. 20. toukokuuta 1979) on Kanadan konservatiivipuolueen puheenjohtaja.


title: VMP Varamiespalvelu

text: VMP Varamiespalvelu on suomalainen henkilöstöpalvelualan yritys. Se on VMP-konsernin suurin yritys, joka tarjoaa työtä vuosittain 3 000 asiakasyrityksen palveluksessa yli 13 000 henkilölle. VMP Varamiespalvelu on suomalaisessa yksityisomistuksessa ja se toimii franchising-periaatteella 38 paikkakunnalla Suomessa.


title: VMP Varamiespalvelu

text: Mauno Savolainen ja hänen vaimonsa Riitta Savolainen perustivat ensimmäisen yhteisen yrityksensä 1980-luvulla. Se oli keskittynyt kiinteistöhuoltoon ja tarjosi muun muassa traktorilla tehtyjä lumitöitä. Yritys myytiin vuonna 1986, minkä jälkeen Savolaiset pitivät pientä majoitusliikettä. Majoitusliikkeen työvoimatarve vaihteli sesonkien mukaan, ja Savolaisia harmitti, miten hiljaisina aikoina rahaa kului palkkoihin kohtuuttoman paljon. Mauno Savolainen sai ajatuksen, että "pitäisi olla helppo ostopalvelu, jonka kautta saisi työntekijän tarpeeseen.” Tästä ideasta syntyi vuonna 1988 Varsinais-Suomen Varamiespalvelu Oy:n. Seuraavana vuonna palvelu laajeni muualla Suomeen (Helsinki, Lahti, Oulu, Tampere) ja "varsinaissuomalaisesta" tuli "valtakunnallinen".


title: VMP Varamiespalvelu

text: Suomen 1990-luvun alun lama koetteli yritystä, joka selvisi valuuttalainasta kuluja karsimalla ja lisälainalla, minkä ansiosta Savolaiset saivat pitää kotinsa. Yritys mietti palvelukonseptinsa uusiksi. Laman myötä henkilöstövuokraus oli kasvanut hurjasti, ja hyödyntääkseen trendiä Savolaiset kehittivät Varamiespalvelulle franchising-konseptin, jonka he käynnistivät 1990-luvun puolivälin jälkeen. Ensimmäiset franchiseyrittäjät olivat Jyväskylässä, Lahdessa, Vantaalla ja Espoossa, mutta pian toiminta laajeni koko maan kattavaksi.


title: VMP Varamiespalvelu

text: Vuonna 2004 Varamiespalvelun toiminta kansainvälistyi, kun sen ensimmäinen palvelualue aloitti toimintansa Tallinnassa. Vuonna 2008 yrityksen toiminta laajeni ensin Ruotsiin, josta ostettiin henkilöstöpalvelualan yritys Prima Bemanning AB ja myöhemmin Espanjaan.


title: VMP Varamiespalvelu

text: Loppuvuonna 2009 ketjuun kuului 52 palvelualuetta, joista Suomessa oli 39, Ruotsissa 9, Virossa 3 ja Espanjassa 1. Ennen toimintojen keskittämistä ketjuun oli kuulunut 69 palvelualuetta.


title: VMP Varamiespalvelu

text: Vuonna 2010 Varamiespalvelu-Yhtiöistä tuli VMP Group.


title: VMP Varamiespalvelu

text: Vuonna 2017 VMP Varamiespalvelu voitti Työeläkevakuuttaja Eteran Työkykypalkinnon. Voittajan valitsi viiden finalistiyrityksen joukosta MTV Uutisten vastaavana päätoimittajana toiminut Merja Ylä-Anttila. Hänen valintaansa vaikutti eniten se, miten VMP otti huomioon eri puolilla Suomea toimivat yksiköt ja vuokratyöntekijät rakentaessaan yhteisöllisyyttä. Yhteishenkeä synnytettiin esimerkiksi sosiaalisen median luovalla käytöllä, huumorilla ja nuoria innostavalla pelillisyydellä.


title: VMP Varamiespalvelu

text: Sekä VMP että sen perustaja Savolainen ovat saaneet lukuisia tunnustuksia:


title: Birger Meling

text: Birger Solberg Meling (s. 17. joulukuuta 1994 Stavanger, Norja) on norjalainen jalkapalloilija, joka on pelipaikaltaan puolustaja. Hän edustaa Eliteserienissä pelaavaa Rosenborgia. Tämän lisäksi hän kuuluu myös Norjan jalkapallomaajoukkueeseen.


title: Koskikatu (Rovaniemi)

text: Koskikatu on Rovaniemen keskustan pääkatu ja tärkein kauppakatu ja keskeinen yrityskeskittymä. Katu toimii myös merkittävänä tieyhteytenä keskustasta Korkalovaaran kaupunginosan suuntaan. Ostoskeskukset Revontuli, Rinteenkulma sekä Sampokeskus, kuten myös useat matkailuyritykset sijaitsevat Koskikadun varrella. Osa kadusta on kävelykatua ja joulun aikaan kävelykadulla on jouluvalaistus.


title: Koskikatu (Rovaniemi)

text: Koskikatu alkaa Kemijoen rannasta ja päättyy Kairatien liikenneympyrään. Kadun pituus on 1 700 metriä. Se suuntautuu itäkaakosta luoteeseen ja on huomattavan suoraviivainen: Lapinkävijäntieltä Lapinkadulle on 900 metriä pitkä, loivasti nouseva suora. Katu nousee jyrkästi Kemijoen rannasta Valtakadulle. Koskikatu ylittää Valtatie 4:n kauppakeskus Revontulen edustalla. Katu on kaksikaistainen lukuun ottamatta Lapnkävijäntien ja Poromiehentien välistä osuutta joka on nelikaistainen sekä Poromiehentien ja Valtakadun välistä osuutta, joka palvelee kävelykatuna. Kauppakeskus Sampokeskuksen edessä kävelykatu levenee Lordin aukioksi.


title: Koskikatu (Rovaniemi)

text: Koskikadun lukuisista poikkikaduista merkittävimmät ovat Lapinkävijäntie, Poromiehentie, Valtakatu ja Ainonkatu. Rovakadun ja Korkalonkadun kohdalla autoliikenne katkaisee kävelykadun. Ainoastaan Lapinkävijäntien ja Poromiehentien risteyksissä on valo-ohjaus. Kadun varrella on pysäköintipaikkoja ainoastaan paikoitellen. Koskikatu palvelee joukkoliikennekatuna Poromiehentien ja Kairatien välisellä osuudella jota pitkin liikennöi paitsi kaupungin joukkoliikenne, myös monet Kantatie 79:lle suuntaavat bussit.


title: Koskikatu (Rovaniemi)

text: Koskikatua on remontoitu useaan otteeseen, etenkin Sampokeskuksen rakentamisen yhteydessä 1989–1990 sekä 2006, jolloin kävelykeskustaa remontoitiin..


title: Ring of Elysium

text: Ring of Elysium on Tencent Gamesin luoma ilmainen massiivinen monen pelaajan verkkopeli. Se julkaistiin Euroopassa marraskuussa 2018.


title: Ring of Elysium

text:
Enintään kuusikymmentä ihmistä jää loukkuun lumisille vuoristoille, jota terrorisoi lumimyrsky Ymir. Pelaajan tulee selvittää tiensä helikopterille, jonka kyytiin mahtuu enintään neljä ihmistä. Pelaaja joutuu puolustamaan itseään muilta pelaajilta lukuisilla tuliaseilla, ja tällä on käytössään riippuliidin, lumilauta tai jäähakku.
Ensimmäisen kauden tapaan, enintään kuusikymmentä ihmistä mahtuu samaan peliin. Tällä kertaa pelimaailmana toimii lomasaari nimeltä Europa. Pelin edetessä Europa-saaren tulivuori alkaa purkautumaan ja pelaajat pakenevat siitä syntyvää pölyä. Pelin voittaa selvittämällä itsensä pelastushelikopterin kyytiin johon mahtuu enintään neljä ihmistä. Pelaajilla on käytössään riippuliidin, BMX tai sähköllä toimiva heittokoukku.


title: Ring of Elysium

text: Pian pelin julkaisun jälkeen, sen saamat Steam arvostelut alkoivat menemään negatiiviseen suuntaan. Useat pelaajat ilmaisivat pettymyksensä pelin Rekisteriselosteeseen. Peli vaatii käynnistyessään tietokoneen järjestelmänvalvoja-oikeudet ja rekisteriselosteen mukaan se keräsi todella paljon tietoa käyttäjien koneilta. Pelin tekijät selittivät tämän johtuvan huijauksenestosta.


title: Wamba (kuningas)

text: Wamba oli visigoottien kuningas vuosina 672–680. Wamba oli kyvykäs hallitsija, joka pyrki uudistamaan sotaväkeä, mutta hänet syrjäytettiin vuonna 680, mikä johti paheneviin ongelmiin visigoottien valtakunnassa.


title: MG MGB

text: MG MGB tai MG B oli brittiläisen MG-automerkin urheiluautomalli, jota valmistettiin vuodesta 1962 vuoteen 1980 lähes 400 000 kappaletta. Se oli seuraaja vuosina 1955–1962 valmistetulle MGA-mallille.


title: MG MGB

text: Vuonna 1962 markkinoille tuotu 1,8 litran moottorilla varustettu avo-roadster sai vuonna 1965 kovakattoisen ja nopeakulkuisemman sisarmallin MGB GT, joka oli 2+2-paikkainen coupé. Brittiläinen Frontline Developments otti GT:n uudelleen tuotantoon MGB:n 50-vuotisjuhlavuonna 2012 Mazda MX-5:n tekniikkaan perustuen.. Vuonna 1967 esiteltiin kuusisylinterisellä moottorilla varustetut MGC-mallit, joita valmistettiin vain pari vuotta. Vuosina 1973–1976 valmistettiin kahdeksansylinteristä coupé-mallia MGB GT V8.


title: MG MGB

text: MGB oli etenkin 1960-luvulla erittäin suosittu. Ajo-ominaisuudet ja suorituskyky olivat aikansa parhaimmistoa, mutta kovin luotettavia tai kestäviä MGB:t eivät olleet.


title: MG MGB

text: Yhdysvalloissa MGB oli suosittu, koska se maksoi vain neljänneksen siitä mitä toinen brittisportti Shelby AC Cobra 427, joskin oli myös paljon hitaampi.


title: MG MGB

text: MGB:tä alettiin tuoda Suomeen vuoden 1963 alussa. Sen ensimmäisiä suomalaisomistajia olivat tv-ohjaaja Matti Kuusla, iskelmälaulaja Robin, muusikko Kaarlo Kaartinen, muotitaiteilija Sirkka Vesa-Kantele, arkkitehdit Olli Kivinen ja Markus Tavio sekä professori Matti Bergström. MGB:n kilpailijoita 1960-luvulla olivat muun muassa Austin-Healeyn urheiluautot ja Triumphin TR-sarja.


title: Jesse Washingtonin lynkkaus

text: Jesse Washington oli afroamerikkalainen nuori, joka lynkattiin 15. toukokuuta 1916 Wacossa, Texasin osavaltiossa. Washingtonia oli syytetty valkoisen naisen, työnantajansa Lucy Fryerin, raiskauksesta ja murhasta. Viranomaiset lupasivat suojella häntä väkijoukolta, jos hän tunnustaisi. Viikon päästä pidetyssä oikeudenkäynnissä valamiehistö harkitsi päätöstään vain muutaman minuutin ja tuomitsi Washingtonin kuolemaan.


title: Jesse Washingtonin lynkkaus

text: Väkijoukko vei Washingtonin suoraan oikeussalista kadulle, jonne kerääntyi tuhansia ihmisiä. Washingtonia pahoinpideltiin ja puukotettiin, ja lopulta hänet hirtettiin puuhun ja poltettiin elävältä. Häneltä leikattiin sormia matkamuistoiksi. Wacon pormestari oli pyytänyt valokuvaaja Fred Gildersleeven ottamaan lynkkaamisesta valokuvia, joista tehtiin myöhemmin postikortteja. Katsomassa olivat myös kaupungin johto ja monia poliiseja. Myös lapsia päästettiin katsomaan tätä lounastunneiltaan. Kun tapahtumasta uutisoitiin, ihmiset alkoivat kyseenalaistamaan lynkkauksen hataria perusteita ja erilaisia järjestöjä perustettiin vastustamaan valkoista ylivaltaa, joka kohteli epäoikeudenmukaisesti tummaihoisia ihmisiä. Vuonna 2016 Wacon pormestari pyysi julkisesti anteeksi afroamerikkalaisilta ihmisiltä epäoikeudenmukaista kohtelua.


title: Jessi ja Janni - etevät etsiväkaksoset

text: Jessi ja Janni - etevät etsiväkaksoset (engl. "Lexi and Lottie") on vuonna 2017 julkaistu televisiosarja.


title: Euryalos (Syrakusa)

text: Euryalos (, , ) oli antiikin aikainen linnoitus Syrakusan kaupungissa Sisiliassa nykyisessä Italiassa. Se on yksi suurisuuntaisimpia antiikin ajalta säilyneitä linnoitushankkeita, ja harvinainen esimerkki ajan linnoitustekniikasta.


title: Euryalos (Syrakusa)

text: Linnoitus sijaitsi Syrakusan Epipolain ylängön korkeimmalla kohdalla kaupunginmuurien ympäröimän alueen läntisimmässä kulmassa, ja suojasi Epipolain aluetta sekä tärkeää kaupunkiin saaren sisäosista johtanutta tietä. Linnoituksen rauniot sijaitsevat nykyisen Syrakusan kaupungin länsipuolella.


title: Euryalos (Syrakusa)

text: Euryaloksen linnoitus rakennettiin alun perin Syrakusan tyranni Dionysios I:n aikana klassisella kaudella vuosina 402–397 eaa. osana Epipolain alueen muureja. Tarkoituksena oli kaupungin suojaaminen Karthagon uhkaa vastaan. Linnoitusta ei näin ollut olemassa vielä Ateenan Sisilian sotaretken aikaan 415–413 eaa. Thukydides kuitenkin mainitsee tuolloin vielä linnoittamattomana olleen huipun paikkana, josta oli helppo ottaa haltuun muu Epipolai, ja joka toimi ateenalaisille avaimena alueen hallintaan. Tämä oli todennäköisesti yhtenä syynä, miksi syrakusalaiset linnoittivat paikan pian tämän jälkeen. Linnoituksen nimi tarkoitti ”laajapohjaista”.


title: Euryalos (Syrakusa)

text: Euryaloksen linnoitus torjui Hamilkarin johtamien karthagolaisten hyökkäyksen Agathokleen aikana. Linnoitusta vahvistettiin ja muutettiin useissa vaiheissa aina hellenistiselle kaudelle ja Hieron II:n aikaan 269–215 eaa. saakka, ottamaan huomioon sodankäyntitekniikoissa tapahtuneet muutokset. Sen suunnittelijana tuossa vaiheessa roomalaisten jo uhatessa toimi Arkhimedes. Suuri osa säilyneistä linnoitteista on ilmeisesti tältä ajalta.


title: Euryalos (Syrakusa)

text: Euryalos oli tärkeässä asemassa toisessa puunilaissodassa, kun roomalaiset piirittivät kaupunkia vuosina 214–212 eaa. Marcelluksen johdolla. Tuolloin linnoitus kykeni pitämään puoliaan oman varuskuntansa turvin senkin jälkeen, kun roomalaiset olivat vallanneet muun Epipolain. Näin syrakusalaiset saattoivat uhata kaupunkia piirittäneitä ja Akhradinen kaupunginosaa vastaan hyökänneitä roomalaisia selustasta.


title: Euryalos (Syrakusa)

text: Linnoitusta käytettiin vielä bysanttilaisella kaudella. Sen paikkaa ei tunnettu varmuudella vielä 1800-luvulla. Tuolloin jotkut ehdottivat Euryaloksen sijainneen vielä lännempänä Belvederessä. Nykyisin linnoituskukkula tunnetaan myös nimellä Mongibellisi. Raunioinakin Euryalos on suurin ja parhaiten säilynyt antiikin kreikkalainen linnoitus.


title: Euryalos (Syrakusa)

text: Euryaloksen linnoitus sijaitsi Epipolain korkeimmassa kohdassa noin 170 metrin korkeudella merenpinnasta laskettuna. Sen pinta-ala oli noin neliömetriä. Linnoituksen ydinosa jakaantui kahteen osaan, joista lännenpuoleinen oli epäsäännöllisen muotoinen nelikulmio, joka oli varustettu torneilla katapultteja varten sekä kasarmitiloilla. Idempi osa puolestaan yhdisti sen kaupunginmuurien ympäröimään alueeseen, ja piti sisällään muun muassa suuria vesisäiliöitä.


title: Euryalos (Syrakusa)

text: Linnoituksen pääportti oli itään eli kaupunkiin päin. Sen lähellä oli toinen portti, linnoituksen suojaama kaupunginmuurin kaksoisportti, jonka kummallakin puolella oli tornit. Kallioon linnoituksen länsipuolelle oli kaivettu suuret ja syvät vallihaudat estämään suora hyökkäys tältä puolelta. Myös ydinosan eteläpuolella oli vallihauta. Linnoituksen osat oli yhdistetty maanalaisilla tunneleilla, joita pitkin linnoituksesta oli myös mahdollista murtautua ulos piirityksen aikana vaarantamatta itse linnoitusta.


title: Euryalos (Syrakusa)

text: Katapultit olivat linnoituksen rakentamisen aikaan uusi keksintö. Vaikkakin ne olivat tuossa vaiheessa vielä suhteellisen alkeellisia, ne tekivät Euryaloksen kaltaisista korkeammalla paikalla olleista linnoitteista entistä tärkeämpiä sodankäynnin kannalta.


title: Latomiat

text: Latomiat (, yksikössä ; ) viittaa yleisesti antiikin aikaisiin kivilouhoksiin. Erityisesti nimellä Latomiat viitataan suurikokoisiin myös vankiloina käytettyihin louhoksiin Syrakusan kaupungissa Sisiliassa nykyisessä Italiassa.


title: Latomiat

text: Syrakusan tunnetuimmat latomiat sijaitsivat heti Syrakusan teatterin pohjoispuolella. Ne ovat nykyisin osa Neapoliin arkeologista aluetta nykyisen Syrakusan kaupungin länsiosassa. Latomioista louhittiin kiveä kaupungin rakennuksiin. Niiden hyödyntäminen alkoi viimeistään 400-luvun eaa. alkupuolella. Louhosluolia käytettiin myös vankiloina, ja Ateenan epäonnistuneen Sisilian sotaretken 415–413 eaa. jälkeen niihin sijoitettiin yli ateenalaista vankia. Louhokset toimivat samassa tehtävässä myös kaupungin myöhempien tyrannien aikana. Roomalaisella ajalla, jolloin alue tunnettiin latinaksi nimellä "Latomiae" (tai "Lautumiae"), ne toimivat yleisenä vankilana koko Sisilialle. Cicero mainitsee ne yhtenä kaupungin huomattavimmista kohteista. Latomiat ovat toimineet myös köyhemmän väestön asumuksina.


title: Latomiat

text: Nykyisin louhosten pääalue tunnetaan italiaksi nimellä Latomia del Paradiso. Tunnetuimmat louhosluolat tunnetaan nimillä ”Dionysioksen korva” (Orecchio di Dionisio), ”Köydentekijöiden luola” (Grotta dei Cordari) ja ”Salpietariluola” (Grotta del Salnitro). ”Dionysioksen korvan” nimi viittaa Syrakusan tyranni Dionysios I:een, mutta nimityksen alkuperä on vasta 1600-luvulla.


title: Latomiat

text: Syrakusan lukuisia louhoksia ja louhosluolia sekä Neapoliissa että muualla ovat muun muassa:


title: Ortigia

text: Ortigia (ital.), antiikin Ortygia (), on pieni saari Syrakusan kaupungissa Sisilian itärannikolla Italiassa. Se on Syrakusan historiallinen keskusta, ja se on toiminut kaupungin ytimenä niin antiikin ajalla kuin myöhemminkin.


title: Ortigia

text: Ortigian saaren pituus on noin 1,5 kilometriä ja leveys noin 500–600 metriä. Saaren kaupunginosia ja alueita ovat Graziella, Bottari, Spirduta, Duomo, Mastrarua, Giudecca, Maestranza, Maniace ja Turba.


title: Ortigia

text: Saari on yhdistetty Sisilian pääsaareen kolmella sillalla. Niistä tärkein on Ponte Umbertino, joka jatkaa Corso Umberto -katua.


title: Ortigia

text:
Ortygian saari oli kreikkalaisessa mytologiassa paikka, jossa Leto synnytti Artemiin. Myöhemmin Leto siirtyi Delokselle, jossa synnytti Artemiin veljen Apollonin. Toisen myyttiversion mukaan Artemis ja Apollon olisivat syntyneet samalla saarella, joka on esitetty joko Ortygiaksi tai Delokseksi; Ortygia esiintyy jopa Deloksen alkuperäisenä nimenä. Syrakusan Ortygia kytkettiin myös nymfi Arethusaan.
Antiikin Syrakusan kaupunki perustettiin vuonna 734 eaa. alun perin Ortygian saarelle. Antiikin aikana saari tunnettiin usein vain nimellä ”Saari” (doorilaisittain "Nāsos", , yleiskreikkalaisesti "Nēsos", , lat. "Nasus" tai "Insula"). Ortygia toimi Syrakusassa samassa roolissa kuin muiden kaupunkien akropolis eli linnoitus, vaikkakin se oli muuta kaupunkia matalammalla, ja oli suojatumpi lähinnä siksi, että oli saari. Asutus levisi saarelta jo varhain Sisilian pääsaaren puolelle, ensimmäisenä Akhradinen alueelle.


title: Ortigia

text: Thukydideen aikana Ortygia oli liitetty yhteen pääsaaren kanssa pengertiellä. Dionysios I:n aikana se erotettiin jälleen pääsaaresta. Se oli kuitenkin aina yhdistetty muuhun kaupunkiin yhdellä tai useammalla sillalla. Saarella sijaitsi Dionysios I:n linnoitus ja myöhemmin Hieron II:n palatsi, joka toimi roomalaisella kaudella preettorien palatsina. Tärkeimmät temppelit oli omistettu Artemiille (Dianalle) ja Athenelle (Minervalle). Saarella sijaitsi Arethusan lähde. Se oli suurikokoinen ja siinä oli myös paljon kaloja.


title: Ortigia

text: Ortygiaa pidettiin pyhitettynä Artemiille, roomalaisittain Dianalle, ja siksi Pindaros kutsuu sitä ”Artemiin sohvaksi” ja ”Deloksen sisareksi”.


title: Ortigia

text: Saari säilyi kaupungin keskuksena läpi keskiajan, ja nykyisin sillä sijaitsee Syrakusan vanha kaupunki. Nykyisin saari tunnetaan italiankielisessä nimimuodossa "Ortigia".


title: Zeus Olympioksen temppeli (Syrakusa)

text: Zeus Olympioksen temppeli eli Olympieion () oli antiikin aikainen Zeukselle omistettu kreikkalainen temppeli Polikhnessa Syrakusan kaupungin ulkopuolella Sisiliassa nykyisessä Italiassa. Sen arkeologinen kohde sijaitsee nykyisen Syrakusan kaupungin eteläpuolella.


title: Zeus Olympioksen temppeli (Syrakusa)

text: Zeus Olympiokselle eli Olympos-vuoren Zeukselle omistettu temppeli rakennettiin arkaaisella kaudella noin vuonna 555 eaa. Sen paikalla on kuitenkin ollut jonkinlainen edeltäjä jo 600-luvulla eaa. Zeus Olympioksen temppeli oli koko Syrakusan toiseksi vanhin temppeli. Sen arkkitehtoonisena edeltäjänä on nähty kaupungin alueella Ortygian saarella sijainnut Apollonin temppeli, joka oli jonkin verran vanhempi.


title: Zeus Olympioksen temppeli (Syrakusa)

text: Temppelin alue ja siellä sijainnut pieni Polikhnen kaupunki oli linnoitettu ja varustettu varuskunnalla paikan strategisen merkityksen vuoksi. Samasta syystä myös kaupunkia piirittäneet viholliset tapasivat linnoittautua paikalle: näin tekivät Himilkon vuonna 396 eaa., Hamilkar vuonna 309 eaa. ja Marcellus vuonna 214 eaa.


title: Zeus Olympioksen temppeli (Syrakusa)

text: Temppeli sijaitsi Anapos- ja Kyane-jokien risteyskohdassa kaupunginmuurien ulkopuolella noin 2,5 kilometrin päässä etelään Epipolaista ja Neapoliista. Se oli rakennettu hieman ympäristöään korkeampaan kohtaan. Temppeli muistutti arkkitehtuuriltaan monella tavoin kaupungin Apollonin temppeliä. Se edusti doorilaista tyyliä, ja siinä oli lyhyillä sivuilla kuusi ja pitkillä sivuilla 17 pylvästä. Temppelin stylobaatin koko oli noin 22,4 x 62 metriä. Sisällä temppelissä oli pronaos, naos eli cella ja adyton. Sisäänkäynti pronaokseen ja naokseen oli tavan mukaan itäpäästä, ja adytoniin pääsi vain naoksesta. Pronaoksen edessä oli kaksi pylvästä ("distylos in antis"). Itäpäässä pronaoksen edessä oli ylimääräinen pylväsrivi.


title: Zeus Olympioksen temppeli (Syrakusa)

text: Vielä 1600-luvulla seitsemän temppelin pylväistä oli pystyssä. Nykyisin kahden eteläsivuun kuuluneen pylvään alemmat osat ovat pystyssä; lisäksi rakennuksesta on säilynyt sen perustukset sekä pylväsrumpuja.


title: Urheiluhullut (vuoden 2014 televisiosarja)

text: Urheiluhullut (engl. "Best Sports Ever") on ranskalainen vuonna 2014 julkaistu animaatiosarja. Urheiluhullut-animaatiosarjassa Tero esittelee hauskasti erilaisia urheilulajeja. Sarjaa on tehty kolme kautta. Suomessa sarjaa on esittänyt YLE.


text: Joka jaksossa katsojille esitellään uusi urheilulaji lyhyesti. Miniseikkailuissa reportteri nimeltä Tero haastattelee lajin harrastajia ja pääsee myös itse sitä kokeilemaan.


text:
Suomalaiset äänet
Suomennos: Tarja Forss


text: Tuottaja: Jaana Hovinen


title: Anton Siilinen ratkaisee

text: Anton Siilinen ratkaisee (engl. "The Mysteries of Alfred Hedgehog") on vuonna 2009 julkaistu animaatiosarja.


title: Anton Siilinen ratkaisee

text: Suomenkieliset äänet käännös: Jari Salo


title: Anton Siilinen ratkaisee

text: tuotanto: Uptempo Oy


title: Soinio

text: Soinio on sukunimi, joka on muun muassa seuraavilla suomalaisilla henkilöillä:


title: Luettelo televisiosarjan Holmes NYC jaksoista

text:
"Holmes NYC" () on yhdysvaltalaisen CBS:n televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Robert Dohertyn luomassa rikosdraamasarjassa pääosia esittävät Jonny Lee Miller (Sherlock Holmes) ja Lucy Liu (Joan Watson).
Sarjan esittäminen alkoi Yhdysvalloissa 27. syyskuuta 2012 ja Suomessa esittäminen alkoi Nelosella 22. tammikuuta 2013.


title: Hopjärvi

text: Hopjärvi () matala ja rehevä järvi Koskenkylänjoen päävesistöalueella itäisellä Uudellamaalla. Se sijaitsee Hopomin kylässä Loviisan kunnassa kymmenisen kilometriä Loviisan keskustasta luoteeseen. Järven länsipuolitse kulkee valtatie 6.


title: Hopjärvi

text: Hopjärven kasvillisuus koostuu suurimmalta osin järviruo'osta. Erityisen tiheää kasvillisuus on järven etelä-, länsi- ja pohjoisrannalla. Itäranta on jyrkkää kalliota, jonka edustalla kasvillisuutta on niukalti. Hopjärvi on kalastoltaan särkikalavaltainen.


title: Hopjärvi

text: Hopjärvessä on kaksi saarta, Storholmen ja Norrholmen. Niiden välissä on muutaman aarin laajuinen Gästgivarn. Saaret sijaitsevat Hopjärven länsiosassa.


title: Ordine Nuovo

text: Ordine Nuovo, alkuaan Centro Studi Ordine Nuovo, oli Italiassa vuodesta 1953 ja aina 1980-luvulle asti toiminut uusfasistinen järjestö. Se perustettiin alkuaan Movimento Sociale Italianon (MSI) epävirallisena jaostona. Ordine Nuovon perustajat Pino Rauti ja Clemente Graziani johtivat MSI:n sisäistä oppositiota, jolla oli radikaali, pikemminkin uusnatsismia päin hakeutuva linja. Toimittuaan kolme vuotta MSI:n osana Ordine Nuovo erkautui itsenäiseksi järjestöksi 1956, jolloin Pino Rauti valittiin sen puheenjohtajaksi.


title: Ordine Nuovo

text: Ordine Nuovon irroittautuminen MSI-puolueesta johtui sisäisen opposition ja puoluejohtaja Arturo Michelinin välien kärjistymisestä. Michelinin kuoltua 1969 ja MSI:n valittua Giorgio Almiranten uudeksi johtajaksi, Ordine Nuovo jakautui kahtia, ja sen maltillisemmat jäsenet palasivat Rautin johdolla puolueeseen. Ordine Nuovon johtoon siirtyi tällöin Graziani, jonka kannattajat olivat suureksi osaksi aseellisen toiminnan puolesta. Grazianin johtamana Ordine Nuovo muuttui asteettain terroristijärjestöksi. Vuonna 1973 oikeudenkäynti järjestöä vastaan johti siihen että 30 sen jäsenistä tuomittiin eri rikoksista. Sisäministeri Paolo Emilio Taviani päätti tällöin lakkauttaa järjestön, vedoten edeltäjänsä Mario Scelban virkakaudella vuonna 1952 säädettyyn lakiin (ns. "legge Scelba"), jonka oli määrä estää Italian vanhan fasistisen puolueen henkiin herättäminen. Ordine Nuovo jatkoi päätöksestä huolimatta toimintaansa, yhteistyössä Avanguardia Nazionale-järjestön kanssa. Näiden kahden järjestön laittomana yhteistyönä aloittivat toimintansa useat puolisotilaallisten joukkojen koulutusleirit, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua, ja gerillasodan taktiikkaa. Fyysisten harjoitusten lisäksi leireillä myös luennoitiin, ja erityisesti Julius Evolan opit olivat Ordine Nuovon nuorten jäsenten suosiossa.


title: Ordine Nuovo

text: Heinäkuun 10. päivänä 1976 Ordine Nuovo murhasi Roomassa syyttäjä Vittorio Occorsion. Kaksi miestä pysäytti Occorsion auton hänen lähtiessa kotoaan aamulla ja ampui syyttäjän konepistoolilla. Ruumis peitettiin Ordine Nuovon lentolehtisillä. Näissä ilmoitettiin että Occorsion oli tuominnut kuolemaan «erikoistuomioistuin», koska hän oli «demokratiadiktatuurin» palvelijana vainonnut Ordine Nuovon jäseniä.


title: Ordine Nuovo

text: Ordine Nuovon terroritoimia johti siihen aikaan Pier Luigi Concutelli, joka vielä vuoden 1975 vaaleissa oli ollut MSI:n ehdokkaana Roomassa mutta ei tullut valituksi parlamenttiin. Kotietsinässä helmikussa 1977 löydettiin Concutellin asunnosta se konepistooli jolla Occorsio oli ammuttu, ja tammikuussa 1978 Concutelli tuomittiin elinkautiseen vankeuteen.


title: Ordine Nuovo

text: Ordine Nuovoa on pidetty syyllisenä, tai ainakin taustavaikuttajana, useimpiin lyijyvuosien lukuisista pommi-iskuista, ja useat järjestön jäsenet on tuomittu osallisuudesta niihin.


title: TrSS St George

text: TrSS St George oli matkustaja-alus, joka rakennettiin Great Western Railwaylle vuonna 1906.


title: TrSS St George

text: TrSS St George rakennettiin Cammell Laird-telakalla Great Western Railway -rautatieyhtiölle yhtenä sen kolmesta uudesta laivasta; muut kaksi olivat TrSS St Patrick ja TrSS St David. St George laskettiin vesille 13. tammikuuta 1906, ja se aloitti myöhemmin toimintansa reitillä Walesin Fishguardista Irlannin Waterfordiin.


title: TrSS St George

text: Toukokuussa 1913 laiva myytiin Canadian Pacific Railwaylle. Vuonna 1917 Kanadan hallitus muutti sen sairaalalaivaksi.


title: TrSS St George

text: TrSS St George romutettiin lokakuussa 1929 Hughes-Bolckow-laivapurkamossa Northumberlandin Blythissa.


title: Albert Pahimi Padacké

text: Albert Pahimi Padacké (s. 15. marraskuuta 1966) on tšadilainen poliitikko, joka toimi maansa pääminsterinä 2016–2018.


title: Albert Pahimi Padacké

text: Hänet nimitettiin pääministeriksi vuonna 2016. Pahimi Padacké on toiminut aikaisemmin oikeusministerinä. Häntä pidetään presidentti Idriss Debyn läheisenä liittolaisena, vaikka hän olisik tämän vastaehdokkaana vuoden 2011 presidentinvaaleissa.


title: Albert Pahimi Padacké

text: Toukokuun alussa 2018 maassa tehtiin perustuslain muutos, joka vahvisti presidentti Idriss Debyn asemaa. Sne jälkeen hän hallitsee yksin, ilman pääministeriä tai varapresidenttiä. Albert Pahimi Padacké ja hänen hallituksensa erosivat lain vahvistamisen jälkeen.


title: Markku Heikkinen (dokumenttiohjaaja)

text: Markku Heikkinen (s. 1966 Kajaani) on suomalainen dokumenttielokuvien ohjaaja. Heikkinen on suorittanut taiteen maisterin tutkinnon Taideteollisessa korkeakoulussa.


title: Markku Heikkinen (dokumenttiohjaaja)

text: Markku Heikkinen on toiminut freelancer-radiotoimittajana Yleisradiossa vuodesta 1986 alkaen. Heikkinen on ohjannut noin 20 dokumenttielokuvaa. Hänelle myönnettiin elokuvataiteen valtionpalkinto vuonna 2015.


title: Markku Heikkinen (dokumenttiohjaaja)

text: Heikkinen valittiin Kajaanin kaupunginvaltuustoon (Sdp) kuntavaaleissa 2012. Hän erosi kaupunginvaltuustosta joulukuussa 2014. Hän on ollut seurakuntaneuvoston jäsen Alppilan ja Paavalin seurakunnissa Helsingissä.


title: Luettelo Suomen virallisen singlelistan ykkösistä vuonna 2018

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2018.


title: Guineanripsimonni

text: Guineanripsimonni ("Synodontis obesus") on ripsimonnien heimon kala, jota pidetään joskus akvaariossa. George Albert Boulenger kuvasi lajin ensimmäisenä vuonna 1898.


title: Guineanripsimonni

text: Guineanripsimonni kasvaa parhaimmillaan noin 30 senttimetrin pituuteen. Laji pyritään erottamaan toisista samannäköisistä hampaiden määrän perusteella; guineanripsimonnilla on alaleuassaan 18-28 hammasta. Lajin kaloilla on huomattavat viikset, pystymäinen selkäevä ja epämääräisiä laikkuja kyljissä. Silmät ovat melko suuret.


title: Guineanripsimonni

text: Laji elää makeassa vedessä. Guineanripsimonnille sopiva veden lämpötila on noin 23-27 celsiusastetta ja oikea pH-arvo 6 - 8. Laji on levinnyt lähinnä Afrikan sisävesiin. Guineanripsimonnin uhanalaisuusluokitus on IUCN:n mukaan elinvoimainen.


title: Flutto-luokka

text: Flutto-luokka oli Italian kuninkaallisen laivaston 48 suunnitellun aluksen muodostama sukellusveneluokka, jonka kolmesta tilatusta alaluokasta valmistui lopulta kolmetoista alusta.


title: Flutto-luokka

text: Luokan alukset olivat kehittyneitä versioita 600 tonnin aluksista ja niissä oli osittainen Bernardis-tyyppinen kaksoisrunko. Ne olivat merikelpoisia sodanajan kokemukset huomioon ottavia aluksia, joissa oli edeltäjiinsä verrattuna paranneltu sisätilojen jako, vahvempi runko, ilmatorjunta ja sukellusaika.


title: Flutto-luokka

text: Kahdentoista aluksen muodostamasta ensimmäisestä sarjasta kuusi tilattiin CRDA:lta ja kolme sekä OTO:lta että Tosilta, ja niiden valmistus käynnistyi vuonna 1941. Kymmenen aluksista valmistui siten, että ne ehtivät osallistumaan sotatoimiin, loppujen kahden ollessa edelleen viimeistelemättä Italian antautuessa liittoutuneille syyskuussa 1943, jolloin työt keskeytyivät. Palveluksessa olleista aluksista liittoutuneet upottivat kolme ja neljän miehistö upotti aluksensa aselevon astuttua voimaan. Saksalaiset nostivat upotetut alukset, mutta ne tuhoutuivat liittoutuneiden ilmahyökkäyksissä 1944. Kolme alusta antautui liittoutuneille selviten sodasta.


title: Flutto-luokka

text: Aluksista kaksi, "Grongo" ja "Murena", oli varustettu miehitettyjen torpedojen kuljetussäiliöillä ja niissä ei siten ollut kansitykkejä.


title: Flutto-luokka

text: Toisessa sarjassa tilattiin 24 alusta, jotka perustuivat samoihin piirustuksiin. Ne olivat kuitenkin hieman suurempia vakausongelman korjaamiseksi. Alusten valmistus alkoi 1942 ja niistä viisitoista tilattiin CRDA:lta, kuusi OTO:lta ja kolme Tosilta. Italian antautuessa tilauksista luovuttiin ja yksikään ei valmistunut. Yhdeksän aluksen rakennustyöt eivät edes alkaneet. Pääosa keskeneräisistä aluksista jäi saksalaisille, jotka jatkoivat osan rakennustöitä. Yksikään ei kuitenkaan valmistunut ennen Saksan antautumista vuonna 1945.


title: Flutto-luokka

text: Kolmas sarja oli toisen kopio ja sen valmistuksen piti alkaa 1943. Yhdenkään aluksen rakennustyöt eivät alkaneet ennen Italian antautumista ja tilaukset peruuntuivat.


title: Vanttisolmu

text: Vanttisolmu on siansorkasta muunnettu solmu.


title: Vanttisolmu

text: Vanttisolmun avulla saa hyvän pidon solmuköyttä paksummasta putkesta tai köydestä. Tee ensin kaksi kierrosta putken ympäri. Päättele solmu siansorkan tapaan.


title: Ørjan Nyland

text: Ørjan Håskjold Nyland (s. 10. syyskuuta 1990 Volda, Norja) on norjalainen jalkapalloilija, joka on pelipaikaltaan maalivahti. Hän edustaa Englannin mestaruussarjassa pelaavaa Aston Villaa. Tämän lisäksi hän kuuluu myös Norjan jalkapallomaajoukkueeseen.


title: Grönlanninsolmu

text: Grönlanninsolmu tai merimiehen haarniska on solmu, jota käytetään usein kaapelien, vaijereiden ja paksujen köysien liittämiseen. Sitä käytetään alkusolmuna kiinalaisessa nappisolmussa ja timanttisolmussa.


title: Kobolttifluoridi

text: Kobolttifluoridi eli koboltti(II)fluoridi tai kobolttidifluoridi (CoF) on koboltti- ja fluoridi-ionien muodostama epäorgaaninen yhdiste. Yhdistettä käytetään muiden kobolttiyhdisteiden valmistamiseen ja katalyyttinä.


title: Kobolttifluoridi

text: Huoneenlämpötilassa kobolttifluoridi on vaaleanpunaista kiteistä ainetta. Yhdisteen alkeiskoppi on monokliininen. Kobolttifluoridi liukenee veteen ja hyvin happoliuoksiin. Magneettisilta ominaisuuksiltaan se muistuttaa rauta(II)fluoridia. Kidevedettömän kobolttifluoridin lisäksi tunetaan myös kolme kidevedellistä muotoa, jotka ovat dihydraatti (CoF·2HO), trihydraatti (CoF·3HO) ja tetrahydraatti (CoF·4HO). Nämä ovat väriltään punaisia kiteisiä aineita.


title: Kobolttifluoridi

text: Kidevedetöntä kobolttifluoridia valmistetaan vedettömän vetyfluoridin ja kobolttikarbonaatin välisellä reaktiolla. Kidevedellisiä muotoja voidaan valmistaa liuottamalla kobolttikarbonaattia, -hydroksidia tai -oksidia vetyfluoridin vesiliuokseen ja haihduttamalla vesi pois.


title: Kobolttifluoridi

text: Kobolttifluoridista valmistetaan muita kobolttiyhdisteitä, esimerkiksi koboltti(III)fluoridia. Lisäksi yhdistettä voidaan käyttää katalyyttinä orgaanisten yhdisteiden fluorausreaktioissa.


title: Kaksi kuningatarta

text: Kaksi kuningatarta ("Mary Queen of Scots") on vuonna 2018 ensi-iltansa saanut historiallinen draamaelokuva, jonka on ohjannut Josie Rourke. Sen on käsikirjoittanut Beau Willimon perustuen John Guyn kirjaan "Queen of Scots: The True Life of Mary Stuart". Elokuvan pääosissa ovat Saoirse Ronan ja Margot Robbie, jotka esittävät Skotlannin ja Englannin kuningattaria Maria Stuartia (Ronan) ja Elisabet I:tä (Robbie). Muissa päärooleissa esiintyvät Jack Lowden, Joe Alwyn, David Tennant ja Guy Pearce.


title: Kaksi kuningatarta

text: "Kaksi kuningatarta" sai ensi-iltansa AFI Fest -elokuvajuhlilla 15. marraskuuta 2018 festivaalien päätöselokuvana. Teatteriensi-illan se saa Yhdysvalloissa 7. joulukuuta 2018 ja Britanniassa 18. tammikuuta 2019. Suomessa sen ensi-ilta on 1. helmikuuta 2019.


title: Kustaa III:n vallankaappaus

text: Kustaa III:n vallankaappaus oli 19. elokuuta 1772 Ruotsissa toteutettu operaatio, jolla säätyvaltiopäivät pakotettiin luovuttamaan suurin osa vallastaan kuninkaalle. Uusi vallanjako sinetöitiin vuoden 1772 hallitusmuotoon. Samalla siirryttiin vapauden ajasta kustavilaiseen aikaan.


title: Kustaa III:n vallankaappaus

text: Ruotsin kuningas oli vuosina 1719–1772 vain muodollinen valtionpäämies ilman päätösvaltaa. Myös kuningas Kustaa III oli vuonna 1771 hallitsijaksi tullessaan tässä asemassa. Toisaalta säätyvaltiopäivät olivat voimakkaasti jakautuneet kahteen puolueryhmittymään, hattuihin ja myssyihin. Nämä saivat ulkomaista rahoitusta Ranskalta ja Venäjältä, joten Ruotsin itsemääräämisoikeus oli uhattuna. Puolueiden päähuomio keskittyi yhä enemmän puoluetaisteluihin.


title: Kustaa III:n vallankaappaus

text: Kesällä 1772 säädyt lähettivät eversti Jakob Magnus Sprengtportenin Suomeen tyynnyttämään suomalaisten ärtymystä vilja- ja suolapulaan. Sprengtportenilla oli kuitenkin suunnitelma vallan kaappaamisesta. Hän oli esittänyt sen kuninkaalle toukokuussa ja tämä oli epäröiden hyväksynyt sen. Suunnitelman idea oli, että Sprengtporten kokoaa Suomessa sotajoukon, joka marssii Tukholmaan yhtä aikaa Etelä-Ruotsin Kristianstadissa kootun sotajoukon kanssa ja pakottaa säädyt alistumaan. Kapinalliset luottivat upseeriston tukeen. Oli kuitenkin monta epävarmustekijää, kuten se, onnistuisiko kahden sotajoukon yhtäaikainen saapuminen, joka riippui purjehdustuulistakin. Joukkojen kokoaminen Suomessa oli tehtävä huomaamattomasti, mutta suomalaisten epäluulot sotajoukon liikkumista kohtaan olivat suuret eikä operaatio edennyt suunnitellulla nopeudella.


title: Kustaa III:n vallankaappaus

text: Kapina Kristianstadissa alkoi 12. elokuuta, ja säädyt saivat siitä tiedon 17. elokuuta. Sprengtporten valtasi Viaporin 16. elokuuta ja pian hänen velipuolensa velipuolensa Georg Magnus Sprengtporten tuli pääkaupunkiin ilmoittamaan kaappausta suunnitelleille, että suunnitelma etenee Suomessa. Säätyvaltaa ylläpitänyt valtaneuvosto hahmotteli vastatoimia, mutta ei aloittanut niitä, koska kuningas vaikutti tietämättömältä. Etelä-Ruotsin kapinalliset saapuivat pääkaupunkiin 19. elokuuta. Samaan aikaan kuningas puhutteli Tukholmassa olevien asevoimien johtajia kehottamalla heitä nousemaan “aristokraattista monivaltaa” vastaan. Valtiopäivien salainen valiokunta kokoontui pohtimaan vastatoimia, mutta ei kyennyt tekemään niitä – eikä salainen valiokunta enää tämän jälkeen koskaan kokoontunut. Kaappaus onnistui, vaikka Sprengtporten myöhästyi. Hän sai asiasta tiedon Viaporiin 25. elokuuta ja saapui pääkaupungin liepeille noin 800 miehen voimin 4. syyskuuta. Kuningas palkitsi operaation toteuttaneet upseerit ylennyksin ja kunniamerkein. Useita myssypoliitikkoja vangittiin.


title: Kustaa III:n vallankaappaus

text: Kuningas kutsui valtiosäädyt yhteisistuntoon kaksi päivää kaappauksen jälkeen ja piti säädyille lennokkaan puheen. Säätyjen piti nyt hyväksyä veromuutokset sellaisina kuin kuningas vaati. Tukholman linnassa hyväksyttiin 21. elokuuta uusi hallitusmuoto, jota kuningas kehui vapauden todisteeksi ja mielivallan poistajaksi. Uuden hallitusmuodon mukaan oli kuninkaan tehtävä kutsua valtiopäivät koolle.


title: Kustaa III:n vallankaappaus

text: Jakob Magnus Sprengtporten oli pettynyt siihen, että hänen osuutensa operaatiossa jäi pieneksi. Hän erosi vuonna 1774 Kustaan palveluksesta, sillä hän inhosi hovielämää. Vielä pettyneempi oli hänen velipuolensa Georg Magnus Sprengtporten, jolla oli oma tehtävänsä operaatiossa, mutta joka ei kuitenkaan tullut palkituksi. Hän siirtyi myöhemmin Venäjän palvelukseen.


title: Fingo

text: Fingo ry on suomalaisten kehitysjärjestöjen kattojärjestö, joka syntyi kesäkuussa 2018, kun kattojärjestöt Kepa ja Kehys yhdistyivät. Järjestöjen yhdistymisellä pyrittiin takaamaan, että Fingo on aikaisempaa vahvempi vaikuttaja, järjestöjen palvelujen tarjoaja ja yhteistyökumppani yli sektorirajojen.


title: Fingo

text: Fingo on noin 300 kansalaisjärjestön kattojärjestö ja globaalin kehityksen asiantuntijajärjestö. Fingon jäsenjärjestöt toimivat kehitysyhteistyön, kestävän kehityksen tai globaalikasvatuksen parissa. Fingon jäseniä ovat esimerkiksi Suomen Lähetysseura, Suomen World Vision, Partiolaiset, Suomen Luonnonsuojeluliitto, Ammattiliitto Pro ja Suomi-Namibia-seura.


title: Fingo

text: Fingon strategiassa järjestön visioksi on asetettu globaalisti oikeudenmukainen ja kestävä maailma, jossa ihmisoikeudet toteutuvat.


title: Fingo

text: Fingo tukee jäsenjärjestöjensä toimintaa ja lobbaa poliittisia päätöksentekijöitä. Sen vaikuttamistyön teemoja ovat esimerkiksi YK:n kestävän kehityksen tavoitteiden ottaminen Suomessa hallitusohjelman pohjaksi, ja kehitysyhteistyön rahoituksen nostaminen kohti 0,7 prosentin osuutta bruttokansantulosta. Fingo pyrkii myös vaikuttamaan siihen, että bruttokansantuotteelle rinnalle otetaan käyttöön muita hyvinvoinnin mittaustapoja. Järjestö ajaa myös yritysvastuulakia, joka velvoittaisi yritykset selvittämään toimintansa ihmisoikeusvaikutukset ja vähentämään kielteisiä vaikutuksia. Vaikuttamistyön lisäksi Fingo kouluttaa opettajia globaalikasvatuksen teemoissa, tekee työtä järjestöjen ja yritysten yhteistyön helpottamiseksi sekä järjestää koulutusta ja neuvontaa järjestöille.


title: Fingo

text: Fingo julkaisee palkittua Maailman Kuvalehti -aikakauslehteä ja järjestää vuosittain Maailma kylässä -festivaalin sekä Mahdollisuuksien tori -tapahtumia eri paikkakunnilla.


title: Fingo

text: Suurin osa Fingon toiminnasta on ulkoministeriön rahoittamaa. Tämän lisäksi Fingolla on hankkeita, joita tuetaan muista lähteistä.


title: Fingo

text: Fingon koordinoima Transformer 2030 -hanke tukee vuosina 2018–2019 lastentarhanopettajia sekä peruskoulujen, lukioiden ja vapaan sivistystyön opettajia tuomaan kestävän kehityksen ja globaalikasvatuksen teemoja työhönsä. Hankeen osallistujat saavat käyttöönsä uusia keinoja ja työkaluja, joilla voidaan käsitellä monimutkaisia asioita ymmärrettävästi, rakentaa myötätuntoa ja tukea oppijoiden aktiivista kansalaisuutta. Hanketta rahoittaa opetusministeriö.


title: Fingo

text: Fingo osallistuu kansainväliseen Bridge 47 –hankkeeseen, joka vahvistaa YK:n Agenda 2030 –ohjelman mukaista, kestävää kehitystä tukevaa globaalia kansalaiskasvatusta. Hankkeen ympärillä toimiva verkosto kokoaa yhteen koulutus- ja kasvatusalojen toimijoita ja päätöksentekijöitä ja tarjoaa niille mahdollisuuden vertaistukeen, keskusteluun ja yhteistyöhön.


title: Fingo

text: Fingo on mukana EU:n rahoittamassa Frame, Voice, Report! -hankkeessa, joka lisää eurooppalaisten kansalaisjärjestöjen osaamista ja tarjoaa rahoitusta niiden globaalikasvatus- ja kehitysviestintähankkeisiin. Hanke kannustaa järjestöjä pohtimaan uudelleen, minkälaisia tarinoita niiden viestinnässä kerrotaan, minkälaisia kuvia käytetään ja kenen ääni pääsee kuuluviin.


title: Finnkino Itis

text: Itis on Finnkinon elokuvateatteri, joka sijaitsee Itis kauppakeskuksessa. Itis Finnkinossa on yhdeksän salia, joissa on yhteensä 1 063 asiakaspaikkaa. Elokuvateatterissa on Suomen ensimmäinen huipputekniikalla varustettu Imax-teatterisali. Elokuvateatteri avattiin 30. marraskuuta 2018.


title: Finnkino Itis

text: Anttilan entisiin tiloihin saneerattu teatteri on Finnkinon suurin investointi Helsingin keskustassa sijaitsevan Tennispalatsin teatterin avaamisen jälkeen, joka avattiin 1997.


title: Jacob Olofsson

text: Jacob Olofsson (s. 8. helmikuuta 2000 Piitime, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Hän on pelipaikaltaan keskushyökkääjä.


title: Jacob Olofsson

text: Elite Prospects -sivuston mukaan Olofsson on kahden suunnan all around -hyökkääjä, jolla on pehmeät kädet ja hyvä luistelu. Hän on myös työteliäs ja omaa hyvät raamit. Olofsson on myös hyvä sekä laukomaan että syöttämään ja hän on hyvä joukkuepelaaja.


title: Jacob Olofsson

text: Olofsson on Bodens HF:n kasvatti. Hän siirtyi juniorina sittemmin Luleå HF:ään, josta Olofsson siirtyi jo 14-vuotiaana Timrå IK:n junioreihin kesken kauden 2014–2015. Hän voitti kauden päätteeksi J18 Allsvenskanin pronssia. Kaudella 2015–2016 Olofsson oli J18 Elitissä joukkueensa paras syöttäjä 15 syöttöpisteellään. Hän pelasi osan kaudestaan myös Timrån U16-junioreissa, joissa Olofsson voitti kauden päätteeksi U16 SM:n pronssia.


title: Jacob Olofsson

text: Kaudella 2016–2017 Olofsson debytoi Timrån miesten joukkueessa vain 16-vuotiaana Ruotsin toiseksi korkeimmalla sarjatasolla HockeyAllsvenskanissa, jossa hän pelasi 14 runkosarja- ja neljä SHL:n nousukarsintojen ottelua ilman tehopisteitä. Varsinaisella Allsvenskanin tulokaskaudellaan 2017–2018 Olofsson teki 43 runkosarjaottelussa tehot 10+11=21 ja kymmenessä SHL:n nousukarsintasarjan ottelussa tehot 3+1=4. Hän oli runkosarjassa Timrån kolmanneksi paras maalintekijä. SHL:n nousukarsintasarjassa Olofssonin kaikki kolme maalia jäivät voittomaaleiksi ottelusarjassa Karlskrona HK:ta vastaan. Timrå voitti ottelusarjan lopulta voitoin 4–3 ja joukkueen kausi päättyi sarjanousuun SHL:ään. Joulukuussa 2017 Olofsson teki Timrån kanssa kevääseen 2019 asti ulottuvan ammattilaissopimuksen.


title: Jacob Olofsson

text: Montréal Canadiens varasi Olofssonin toisella kierroksella 56. pelaajana . Hän teki Timråssa SHL-debyyttinsä kauden 2018–2019 avauskierroksella 15. syyskuuta 2018 vieraissa Linköping HC:tä vastaan. Olofsson sai ottelussa jääaikaa 16.36 minuuttia ja hän keräsi teholukeman -2. SHL-uransa avausmaalin Olofsson yhdeksännessä ottelussaan 25. lokakuuta 2018 ylivoimalla vieraissa Örebro HK:ta vastaan.


title: Jacob Olofsson

text: Olofsson pelasi alle 20-vuotiaiden MM-kilpailuissa vuonna 2019. Hän pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäisessä turnauksessa Olofsson toimi Ruotsin varakapteenina ja voitti pronssia. Hänet valittiin Suomea vastaan pelatun välieräottelun päätteeksi joukkueensa ottelun parhaaksi pelaajaksi.


title: Jacob Olofsson

text: Olofsson pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Ruotsin varakapteenina ja voitti pronssia. Olofsson pelasi myös World U-17 Hockey Challengessa vuonna 2016, jolloin hän voitti kultaa. Yhteensä Olofsson on pelannut 18 nuorten ja 45 poikien maaottelua.


title: École normale William-Ponty

text: École normale William-Ponty oli normaalikoulu Senegalissa. Se perustettiin vuonna 1903 Saint-Louisissa, siirrettiin vuonna 1913 Goréen saarella lähelle Dakaria ja nimettiin Ranskan Länsi-Afrikan kenraalikuvernööri William Pontyn mukaan vuonna 1915. Vuonna 1938 koulu siirrettiin Rufisquen lähelle Sébikhotaneen, myöhemmin Thièsiin ja vuonna 1979 Koldaan. Nykyään sen perillisenä toimii alueellinen ammattikoulutuskeskus.


title: École normale William-Ponty

text: Koulun alkuperäisenä tehtävänä oli valmistaa opettajia levittämään ranskan kieltä ja kulttuuria. Ensimmäisen maailmansodan jälkeen perustettiin myös Dakarin lääketieteelliseen kouluun valmistava osasto sekä hallinto- ja talousvirkailijoita kouluttanut osasto. Kolmivuotisen yläkoulun suorittaneet opiskelijat valittiin pääsykokeen perusteella kaikista Ranskan Länsi-Afrikan siirtomaista: Senegalista, Ranskan Sudanista, Ranskan Guineasta, Norsunluurannikolta, Ylä-Voltasta, Mauritaniasta, Dahomeysta ja Nigeristä.


title: École normale William-Ponty

text: William Ponty -koulusta valmistuneet muodostivat suuren osan itsenäistyneiden Länsi-Afrikan maiden poliittisesta ja hallinnollisesta eliitistä. Se koulutti ensimmäiset afrikkalaiset kirjailijat ja toimi myös nykyaikaisen afrikkalaisen teatterin kehtona.


title: Matti Lehto

text: Matti Urho Kalevi Lehto (s. 25. elokuuta 1953 Lahti) on sotilaslääketieteen professori Tampereen yliopistossa vuoden 2018 alusta, ja kirurgian, ortopedian ja traumatologian emeritusprofessori. Hän toimi vuosien 2011–2016 ajan Tampereen yliopiston lääketieteen yksikön, nykyisin tiedekunnan, johtajana (dekaanina). Tätä ennen hän oli Pirkanmaan sairaanhoitopiirin ja Tampereen yliopistollisen sairaalan johtajaylilääkäri vuosien 2007–2010 ajan. Lehto vastasi vuoden 2000 alusta projektijohtajana Tekonivelsairaala Coxan esisuunnittelusta ja hän toimi yhtiön perustamisen jälkeen Coxa Oy:n ensimmäisenä toimitusjohtajana ja johtavana ylilääkärinä vuoden 2006 loppuun. Tampereen yliopistollisen sairaalan koulutussäätiön asiamiehenä Lehto oli vuosien 2007–2017 ajan .


title: Matti Lehto

text: Lehto väitteli tohtoriksi Turun yliopistossa vuonna 1982 urheilutraumatologiaan liittyvästä lihasvamma-aiheesta. Hän erikoistui kirurgiksi Turun yliopistollisessa keskussairaalassa, ja ortopedian ja traumatologian erikoislääkäriksi Tampereen yliopistollisessa sairaalassa. Lehto toimi kirurgian apulaisopettajana Tampereen yliopistossa 1988–1992, jonka jälkeen hän toimi Tampereen yliopistollisessa sairaalassa erikoislääkärinä ja eri asteisissa ylilääkärin tehtävissä vuoden 1998 loppuun. Vuoden 1999 ajan Lehto toimi vastuualuejohtajana ja ylilääkärinä Reumasäätiön sairaalassa Heinolassa, jossa hän toimi myös osa-aikaisena tutkimusjohtajana vuosien 1996–2001 ajan.


title: Matti Lehto

text: Lehdon tutkimusintressejä ovat olleet urheilutraumatologia, reumaortopedia ja tekonivelkirurgia. Sotilaslääketieteen alalla tutkimusmielenkiinto on kohdistunut normaaliolojen valmiuteen ja poikkeusoloihin varautumiseen .


title: Matti Lehto

text: Lehto on toiminut vuodesta 2000 alkaen vakuutusyhtiö- ja vakuutuskeskus-tasoilla asiantuntijalääkärinä. Potilasvahinkolautakunnan vakituinen asiantuntija Lehto oli vuosien 1993–2013 ajan.5 UKK-kuntoinstituuttisäätiön hallituksen puheenjohtajana hän on ollut 2017 alkaen.